hotchpotch/miracl-hf-unified huggingface dataset:
ఇద్దరు పెళ్లాలు
పిల్లలు లేని ఒక జమీందారు (సి.ఎస్.ఆర్)ను అతని భార్య రాధ (పి.వి.రాజమ్మ) పిల్లలకోసం రెండో పెళ్ళి చేసుకోమని మాటవరుసకు అడుగుతుంది. ఆ మాటను సాకుగా తీసుకుని జమీందారు తాను ఇదివరకే వలచిన పుష్ప (లక్ష్మీకాంతం)ను పెళ్ళి చేసుకుంటాడు. కొంతకాలం సవతులిద్దరూ బాగానే ఉంటారు. కానీ పుష్ప ముందుముందు తన గతేమవుతుందో అనే భయం వల్ల జమీందారుకు రాధపై చాడీలు చెప్పి జమీందారు మనసు విరుస్తుంది. కొంతకాలానికి రాధ గర్భవతియై మగశిశువును ప్రసవిస్తుంది. ఆ శిశువు పుట్టగానే పుష్ప ఒక నౌకరుచేత ఆ శిశువును చెత్తకుప్పలో పడవేయించి శిశువు చనిపోయాడని అందరికీ చెబుతుంది. ఆ శిశువును పేదవాడొకడు చూచి తన ఇంటికి తీసుకువెళ్లి పెంచుకుంటూ ఉంటాడు. రాధకూ, ఆ పేదవాడికీ అక్రమ సంబంధం అంటగట్టి పుష్ప జమీందారుకు ఆగ్రహం తెప్పిస్తుంది. జమీందారు వళ్లు తెలియని కోపంతో రాధ గొంతు నులిమివేస్తాడు. ఆమె చనిపోయిందని అంతా అనుకుంటారు గానీ, ఆమె తేరుకుని అక్కడా అక్కడా కూలిపని చేసుకుని పొట్టపోసుకుంటూ ఉంటుంది. ఇలా చాలాకాలం గడిచిపోతుంది. జమీందారును తన చేతి కీలుబొమ్మగా చేసుకుని పుష్ప ఆడిస్తూ, చివరకు అతడిని ఇంట్లోనే బంధించి తను పెత్తనం చెలాయిస్తుంటుంది. మొదటి భార్యకు పుట్టిన కొడుకు మల్లయ్య (ఎన్.టి.ఆర్.) అనే పేరుతో పెరిగి పెద్దవాడవుతాడు. అతడు కన్నమ్మ (జమున) అనే పేదపిల్లను ప్రేమిస్తాడు. చివరకు జమీందారు రెండవ భార్య చేసిన ద్రోహం, మొదటి భార్య నిర్దోషిత్వం తెలుసుకుని పశ్చాత్తాపపడతాడు. పుష్ప విషం త్రాగి ఆత్మహత్య చేసుకుంటుంది. జమీందారు తన మొదటి భార్య రాధను, కొడుకు మల్లయ్యను కలిసి క్షమాపణ కోరతాడు. మల్లయ్య కన్నమ్మను వివాహం చేసుకుంటాడు. అంతా సుఖంగా ఉంటారు.
ఇదేనా న్యాయం
ఇదేనా న్యాయం 1985లో విడుదలైన తెలుగు చలనచిత్రం. ఎం.నందకుమార్ దర్శకత్వం వహించిన ఈ చిత్రంలో భానుచందర్, చంద్రమోహన్, రజని నటించారు. కె. చక్రవర్తి సంగీతం అందించారు.
ఇదే నా సమాధానం
ఇదే నా సమాధానం సినిమా రాజాచంద్ర దర్శకత్వంలో మురళీమోహన్ కథానాయకుడిగా నిర్మించిన 1985నాటి తెలుగు యాక్షన్ థ్రిల్లర్.
1974నాటి విజయవంతమైన ఆంగ్ల యాక్షన్ థ్రిల్లర్ "డెత్ విష్", 1976 నాటి ఆంగ్ల రేప్ రివెంజ్ డ్రామా "లిప్‌స్టిక్" సినిమాల స్ఫూర్తిగా హిందీలో "ఇన్సాఫ్ కా తరాజూ" చిత్రాన్ని నిర్మించారు. రాజ్ బబ్బర్ కథానాయకునిగా యష్ చోప్రా దర్శకత్వంలో విడుదలైన ఈ చిత్రం మంచి విజయాన్ని సాధించింది. ఈ చిత్రాన్నే తెలుగులో ఇదే నా సమాధానం సినిమాగా పునర్నిర్మించారు.
ఇదండీ మావారి వరస
ఇదండీ మావారి వరస 1995లో విడుదలైన తెలుగు చలనచిత్రం. రేలంగి నరసింహారావు దర్శకత్వం వహించిన ఈ చిత్రంలో నరేష్, ఆమని నటించగా, కోటి సంగీతం అందించారు.
ఇది కథ కాదు
ఇది కథ కాదు, 1979లో విడుదలైన ఒక తెలుగు సినిమా. కె.బాలచందర్ దర్శకత్వం వహించిన ఈ నలుపు-తెలుపు సినిమా పెద్ద హంగులు, తారాగణం లేకపోయినా గాని అద్భుతమైన విజయం సాధించింది. వెంట్రిలాక్విజం ద్వారా ఒక వ్యక్తి భావాలు తెలియబరచడం దర్శకుడు చేసిన ప్రయోగం. చివరి ఘట్టంలో హీరోయిన్ "గొంతు నీదేనని తెలుసు. కాని భావం కూడా నీదేనని తెలుసుకోలేకపోయాను" అంటుంది. చిరంజీవి ప్రతినాయకునిగా నటించిన కొద్ది సినిమాలలో ఇది ఒకటి.
నర్తకి సుహాసిని (జయసుధ) తను ప్రేమించిన భరణి (శరత్ బాబు) ని పెళ్ళి చేసుకోవడం కుదరక దూరమవుతుంది. వేరే వూరిలో పరిచయమైన సుగుణాకర రావ్ (చిరంజీవి) పెళ్ళి చేసుకుంటానంటాడు. అతనికి తన విఫల ప్రేమ సంగతి చెపుతుంది. అయినా అతను పెళ్ళి చేసుకుంటాడు. పెళ్ళి అయినాక అతను పచ్చి శాడిస్టు అని తెలుస్తుంది. అతనితో వేగలేక జయసుధ తన బిడ్డతో వేరేవూరు వెళ్ళి ఉద్యోగంలో చేరుతుంది.
క్రొత్త ఆఫీసులో జానీ (కమల్ హాసన్) ఆమెకు సాయంగా నిలుస్తాడు. కమల్ హాసన్ ఒక వెంట్రిలోక్విస్టు. మాట్లాడే బొమ్మ సాయంతో తమాషాగా మాట్లాడుతూ అందరినీ ఉత్సాహపరుస్తుంటాడు. తను జయసుధను ప్రేమిస్తున్నానని ఆ బొమ్మ అంటుంటుంది కొత్త వూళ్ళో జయసుధ జీవితం నిలదొక్కుకుంటున్న సమయంలో మూడు సంఘటనలు మళ్ళీ ఆమెను కల్లోలంలోకి నెడుతాయి. ఆమె పాత ప్రియుడు (శరత్ బాబు) ఆమెకు దగ్గరవుతాడు. వారి ప్రేమ కొనసాగుతుంది. పెళ్ళి దాకా వెళుతుంది. మనుమడి మీద మమకారంతో చిరంజీవి తల్లి (చిరంజీవికి తెలియకుండా) జయసుధ ఇంట్లో పనిమనిషిగా చేరి ఆమె బిడ్డకు సేవలు చేసుకొంటుంటుంది. 
మాజీ శాడిస్టు భర్త (చిరంజీవి) జయసుధ పనిచేసే ఆఫీసులోనే బాస్‌గా వచ్చి ఆమెను కల్లోలపరుస్తాడు, అంతే గాకుండా జయసుధ, శరత్‌బాబుల పెళ్ళి చెడగొడుతాడు.
మళ్ళీ ఆ నర్తకి జీవితం కుప్పకూలినట్లవుతుంది. ఆమె వేరే వూరికి ప్రయాణమౌతుంది. సామానులు సర్దేటపుడు ఆమె స్నేహితుడు (కమల్ హాసన్) తను ఆమెను ప్రేమించానని, ఇంకా ఆ విషయం దాయడం అంటే నిజాయితీని కోల్పోవడమే గనుక ఆసంగతి చెబుతున్నానని తెలియజేస్తాడు. "బొమ్మగొంతు నీదేనని తెలుసు కాని గుండె కూడా నీదేనని అనుకోలేదు. అయినా నీ ప్రేమను గుర్తుంచుకుంటాను." అని చెప్పి ఆమె తన ప్రయాణపు ఏర్పాట్లు కొనసాగిస్తుంది. సుగుణాకర రావ్ తల్లి కూడా ఆమెని అనుసరిస్తుంది. (ఆదీన స్త్రీల రోదనం వేదనా ఇంకా నా చెవుల్లో మారుమోగుతున్నాయి) -- అనే చెలం కొటేషన్ తో తెర పడుతుంది.
ఏడడుగుల అనుబంధం
రాజారామేశ్వరప్రసాద్ ప్రేమకు మాత్రమే జమీందారు. పరువుకు ప్రాకులాడే మంచిమనిషి. ఆస్తి అంతా, ఆఖరుకు నివాసముంటున్న భవనం కూడా తనఖాలో ఉంటుంది. కూతురు రమకు గొప్పింటి సంబంధం వస్తుంది. కట్నం, కానుకల కోసం, ఖర్చుల కోసం లక్ష రూపాయలు కావలసి వస్తుంది. రామేశ్వరప్రసాద్ తన కొడుకు రఘును పిలిచి కుటుంబ ఆర్థిక పరిస్థితిని వివరించి, అతనికి గల బరువు బాధ్యతలను తెలియజేస్తాడు. రమ పెళ్లి జరగాలంటే ముందు రఘు పెళ్లి చేసుకోవాలనుకుంటాడు. అంతకు మునుపే రజని అనే అమ్మాయిని మనసా, వాచా ప్రేమించిన రఘు బరువుబాధ్యతల పేరుతో చదువు సంస్కారం ఉన్న పెద్దింటి అమ్మాయి లక్ష్మిని పెళ్లి చేసుకుంటాడు. పెళ్లయితే చేసుకుంటాడు కాని లక్ష్మిని తాకనయినా తాకడు. లక్ష్మి నగలు, తెచ్చిన కట్నం పుణ్యమా అని రమ పెళ్లి జరిగిపోతుంది. రఘుకు ఉద్యోగం రాగానే భార్యకు చెప్పకుండానే వెళ్లిపోతాడు. అక్కడ రజనిని కలుసుకుంటాడు. లక్ష్మి అత్తమామల కోసం ఉద్యోగం చేస్తూ ఉంటుంది. ఒక రోజు రఘు హటాత్తుగా వచ్చి విడాకుల పత్రంపై సంతకం చేయించుకుని వెళ్లిపోతాడు. రజనిని రిజిస్టర్ వివాహం చేసుకుంటాడు. తన భర్త తన చిన్ననాటి స్నేహితురాలి భర్తే అని తెలుసుకున్న రజని కుమిలిపోతుంది.
ఇల్లాలికో పరీక్ష
ఇల్లాలికో పరీక్ష 1985లో విడుదలైన తెలుగు చలనచిత్రం. టి.ఎల్.వి.ప్రసాద్ దర్శకత్వం వహించిన ఈ చిత్రంలో మోహన్‌బాబు, భానుప్రియ, శారద నటించగా, రాజ్ కోటి సంగీతం అందించారు.
ఇల్లాలి ప్రతిజ్ఞ
ఇల్లాలి ప్రతిజ్ఞ 1985 లో టి. ఎల్. వి ప్రసాద్ దర్శకత్వంలో వచ్చిన తెలుగు సినిమా.
ఇల్లాలి అదృష్టమే ఇంటికి భాగ్యం
ఇది ఒక డబ్బింగ్ సినిమా.
ఇల్లాలు (1940 సినిమా)
మాలపిల్ల, రైతుబిడ్డ వంటి సంచలన చిత్రాలు నిర్మించిన గూడవల్లి రామబ్రహ్మం, ఈ రెండు చిత్రాల వల్ల ఏర్పడిన ఇబ్బందుల కారణంగా, 'రైతుబిడ్డ' పై జమీందార్లు అలిగి ప్రింట్లు తగలబెట్టడం, నిషేధింప చేయడం వంటి అంశాలతో మనస్థాపం చెంది, తన రూట్‌ మార్చుకుని ఇందిరా ఫిలింస్‌ అనే సంస్థకు దర్శకత్వం చేయడానికి అంగీకరించి 'ఇల్లాలు' చిత్రాన్ని రూపొందించారు. ఈ చిత్రంలో అడ్వకేట్‌ ఉమామహేశ్వరరావుని హీరోగా, సాలూరి రాజేశ్వరరావుని సంగీత దర్శకుడిగా పరిచయం చేసారు. కాంచనమాల హీరోయిన్‌. రావు బాల సరస్వతీదేవి ఇందులో నటించి పాటలు పాడటమే కాకుండా కాంచనమాలను రాజేశ్వరరావు బాణికి అనుగుణంగా పాడేలా ఆమె ముందు సరస్వతి ఆలపించి ఆమె అలా పాడేలా చేసారు.
ఇల్లంతా సందడి
ఈ సినిమా 1982 నవంబరు 12న విడుదలయ్యింది.
ఇల్లరికం (సినిమా)
ఇల్లరికం , 1959లో విడుదలైన ఒక తెలుగు సినిమా. ఇల్లరికపు అల్లుళ్ళకు తప్పని అగచాట్లు, వారి వల్ల అత్తమామలకు ఎదురయ్యే ఇబ్బందులు నేపథ్యంలో నడచే కథ ఇది. రజతోత్సవం జరుపుకున్న చిత్రం. ఇందులో పఅటలు చాలా కాలంగా తెలుగువారి నోట నానాయి. "ఇల్లరికంలో ఉన్న మజా" అనే పల్లవి సంభాషణలలో భాగమయ్యింది. 
వేణు (నాగేశ్వరరావు) తన మేనమామ సహాయంతో చదువు పూర్తి చేస్తాడు. ఒక జమీందార్ (గుమ్మడి) కూతురైన రాధ (జమున)ను ప్రేమించి, పెళ్ళి చేసుకొని వారింటిలోనే ఉంటాడు. జమీందార భార్య సుందరమ్మ (హేమలత) పెడసరంగా ఉండి అతనిని అవమానిస్తుంది. గోవిందయ్య (సి.ఎస్.ఆర్.) ఆకుంటుంబంలో కలహాలు పెంచడానికి మరింత ప్రయత్నం చేస్తుంటాడు. ఆ సమస్యలను వేణు పరిష్కరించడమే ఈ సినిమా కథాంశం.
ప్రక్క ఇళ్ళలో ఇల్లరికం ఉన్న పేకేటి శివరాం, రేలంగిలు ఈ సినిమాలో హాస్యం పంచుతారు.
ఇల్లే స్వర్గం
ఇల్లే స్వర్గం 1981లో విడుదలైన తెలుగు చలనచిత్రం. జి.ఎస్.రెడ్డి దర్శకత్వం వహించిన ఈ చిత్రంలో చంద్రమోహన్ , మాధవి, నాగభూషణం నటించగా, రమేష్ నాయుడు సంగీతం అందించారు.
ఇల్లు ఇల్లాలు పిల్లలు
ఇల్లు ఇల్లాలు పిల్లలు 1988లో స్వాతి ఫిలింస్ నిర్మించిన తెలుగు కుటుంబ కథాచిత్రం. 
శారద, చంద్రమోహన్, మహర్షి రాఘవ, రమణమూర్తి, ఆనంద్ బాబు, భీమేశ్వరరావు, తులసీరాం, సత్తిబాబు, జగన్ మోహన్ రావు, ్చెర్ల అరుణ, పి.ఆర్. వరలక్ష్మి, దివ్య, కుట్టి పద్మిని, దేవి, మల్లిక, పౌర్ణమి, విసు.
ఇంద్రధనుస్సు (1988 సినిమా)
ఇంద్రధనుస్సు 1988లో విడుదలైన తెలుగు చలనచిత్రం.
ఇంద్రధనుస్సు (1978 సినిమా)
సంపన్నుడైన రాజశేఖరానికి ఇద్దరు కొడుకులు. పెద్దవాడైన గోపాల్ ధనం ఉన్నదనే అహంతో వక్రమార్గాన పడతాడు. రెండవ కొడుకు ప్రతాప్ పోలో ఆటలో ఛాంపియన్. సామ్యవాది. ప్రతాప్ గుర్రాలకు పాలిష్ చేసేవాని కూతురు శాంతను ప్రేమిస్తాడు. ఇది తెలిసిన రాజశేఖరం మండిపడి నోట్లకట్టలను తీసుకుని శాంత తండ్రి మొఖాన కొట్టి శాంతకు వేరే పెళ్లి చేయమంటాడు. శాంత సవతి తల్లి ఆ డబ్బు తీసుకుని రాజశేఖరానికి భరోసా ఇస్తుంది. వేరే వ్యక్తితో పెళ్లి నిశ్చయమైన శాంత పెళ్లిరోజున మరణిస్తుంది. ప్రతాప్ ఇది భరించలేక మానసిక శాంతి కోసం ఎస్టేట్‌కు వెళతాడు. ఎస్టేట్‌లో అచ్చం శాంత మాదిరే వున్న మరో అమ్మాయి తారసపడుతుంది. శాంతను కోల్ఫోయి ప్రశాంతత కోసం వచ్చిన ప్రతాప్‌కు మళ్లీ అశాంతి ఏర్పడుతుంది.
ఇంద్రుడు చంద్రుడు (1989 సినిమా)
ఇంద్రుడు చంద్రుడు 1989లో సురేష్ కృష్ణ దర్శకత్వంలో రాజకీయ నేపథ్యంలో వచ్చిన చిత్రం. ఇందులో కమల్ హాసన్, విజయశాంతి ప్రధాన పాత్రల్లో నటించారు. ఇతర ముఖ్యపాత్రల్లో చరణ్ రాజ్, గొల్లపూడి, శ్రీవిద్య, నగేష్, పి. ఎల్. నారాయణ తదితరులు నటించారు. ఇళయరాజా సంగీత దర్శకత్వం వహించాడు. 
జి.కె. రాయుడు (కమల్ హాసన్) ఒక అవినీతిపరుడైన మేయర్. తన పి. ఎ త్రిపాఠి (చరణ్ రాజ్) సహాయంతో ఎన్నో అక్రమాలకు పాల్పడుతుంటాడు. వీటిని బయట పెట్టడానికి సాహసవంతురాలైన విలేకరి దుర్గ (విజయశాంతి) ప్రయత్నిస్తుంటుంది. అది తెలుసుకున్న జి. కె. రాయుడు ఆమెను బెదిరించి పంపేస్తాడు. కానీ దుర్గ మాత్రం అతన్ని గురించి మరింత సమాచారం సేకరిస్తుంది. అది తను పనిచేసే "సాయంకాలం" అనే పత్రికలో ప్రచురించబోయే సమయానికి జి. కె. రాయుడు వచ్చి ఆ ప్రెస్సును ధ్వంసం చేస్తాడు. మళ్ళీ దుర్గను బెదిరించపోగా మేయరు పేరు అడ్డుపెట్టుకుని త్రిపాఠి పెట్రోలు దొంగతనం గురించి చెబుతుంది. అంతే కాకుండా అతని దగ్గర పనిచేసే మీనా (జయలలిత) నిజానికి త్రిపాఠి భార్యయనీ, ఆమెను అడ్డుపెట్టుకుని త్రిపాఠి అక్రమంగా సంపాదిస్తున్నట్లు తెలుసుకుంటాడు.
రాయుడిలో పరివర్తన మొదలవుతుంది. త్రిపాఠిని, మీనాను నమ్ముకుని తాను ఎలా మోసపోయిందీ, తన కుటుంబానికి తాను ఎలా అన్యాయం చేస్తున్నాడో తెలుసుకుని త్రిపాఠి ఇంటికి వెళ్ళి అతను అక్రమంగా సంపాదించిన వజ్రాలు తీసుకుని ఇంటికి వస్తాడు. తన చిన్న కూతురికిచ్చి ఆమెనే తీసుకోమంటాడు. తరువాత వెళ్ళి త్రిపాఠిని, మీనాను నిలదీస్తాడు. ముగ్గురి మధ్య పోరాటం మొదలవుతుంది. చివరికి త్రిపాఠి, మీనా కలిసి రాయుడిని చంపి ఒక శీతల గిడ్డంగిలో దాస్తారు. కానీ అంతకు మునుపే రాయుడు ఒక హాంకాంగ్ కంపెనీతో 30 కోట్ల రూపాయలకు కాంట్రాక్టు కుదుర్చుకుని ఉంటాడు. అది ఎలా సంపాదించాలో ఆలోచిస్తుంటే పిచ్చాసుపత్రినుంచి పారిపోయి వస్తున్న చంద్రం (కమల్ హాసన్) కనిపిస్తాడు. అతనిలో రాయుడి పోలికలు కనిపిస్తాయి. కానీ పిచ్చాసుపత్రి వాళ్ళు అతన్ని తీసుకువెళ్ళి పోతారు.
చంద్రం ఒక నృత్య కళాకారుడు. ఒక ప్రదర్శనలో చంద్రం సహ నర్తకిని చూసి వల్లభ రావు (గొల్లపూడి మారుతీ రావు) అనే కాంట్రాక్టరు ఆమె మీద మోజు పడతాడు. వాళ్ళిద్దరికీ సినిమాలో అవకాశాలిప్పిస్తానని చెప్పి ఒక హోటల్ కి రమ్మంటాడు. అక్కడ పరిస్థితులను చూడగానే అది వ్యభిచారాన్ని ప్రోత్సహించే స్థలమేమోనని చంద్రానికి అనుమానం వస్తుంది. ఈలోపు వల్లభరావు అతన్ని ఏదో పనిమీద బయటకు పంపిస్తాడు. కానీ అతను మధ్యలోనే తిరిగి హోటల్ గదికి వెళ్ళగా అక్కడ వల్లభరావు ఆమెను మానభంగం చేయడానికి ప్రయత్నిస్తుంటాడు. చంద్రం తిరగబడబోతే ఆమెను కిటికీలో తోసేసి ఆమె మరణానికి కారణమవుతాడు. ఆ కేసును చంద్రం మీదకు తోసేస్తాడు. జైలు శిక్ష తప్పించుకోవడానికి చంద్రం పిచ్చివాడిలా నటించి పిచ్చాసుపత్రికి చేరి అక్కడి నుంచి తప్పించుకోవాలని ప్రయత్నిస్తుంటాడు. ఇది గమనించిన వల్లభరావు పిచ్చాసుపత్రిలో ఒక డాక్టరును లంచంతో కొని అతనికి విషపు ఇంజక్షన్ ఇచ్చి చంపేయమంటాడు. కానీ ఇదే సమయానికి త్రిపాఠి వచ్చి మరి కొంచెం ఎక్కువ డబ్బిచ్చి అతనిని తనకు అప్పజెప్పమంటాడు.
అలా చంద్రాన్ని తీసుకువచ్చిన త్రిపాఠి మేయర్ లా కనింపించేందుకు కావలసిన శిక్షణ ఇస్తాడు. అదే సమయంలో దుర్గతో ప్రేమలో పడతాడు. దుర్గ కూడా చంద్రానికి జరిగిన అన్యాయం గురించి తెలుసుకుని అతనికి సహకరిస్తుంది. ఈలోపు చంద్రం కూడా మేయర్ శవాన్ని గురించి తెలుసుకుని త్రిపాఠిని ఇరుకులో పెడతాడు. వల్లభ రావు, త్రిపాఠి కలిసి చంద్రం అమ్మను అపహరించి అతన్ని హాంకాంగ్ కాంట్రాక్టు తమకు దక్కేలా చూడమంటారు. కానీ చంద్రం తెలివిగా వాళ్ళ మోసాన్ని ప్రజలకు తెలియజేసి తల్లిని కాపాడుకుంటాడు.
ఇన్స్‌పెక్టర్ ఝాన్సీ
ఇన్స్‌పెక్టర్ ఝాన్సీ 1993లో విడుదలైన తెలుగు చలనచిత్రం.
ఇన్స్‌పెక్టర్ రుద్ర
ఇన్స్‌పెక్టర్ రుద్ర 1990 లో విడుదలైన తెలుగు చలనచిత్రం.
ఇంటి దొంగ (1964 సినిమా)
ఇంటి దొంగ 1964 లో విడుదలైన తెలుగు డబ్బింగ్ సినిమా.
ఇంటి దొంగ (1987 సినిమా)
ఇంటి దొంగ 1987లో విడుదలైన తెలుగు చలనచిత్రం.
ఇంటి కోడలు
ఈ చిత్రం నటి శ్రీరంజని (జూనియర్) చివరి చిత్రం మరియు చిత్తూరు నాగయ్య కు తెలుగులో చివరిచిత్రం.
ఇంటికో రుద్రమ్మ
ఇంటికో రుద్రమ్మ 1985లో విడుదలైన తెలుగు చలనచిత్రం.
ఇంటిని దిద్దిన ఇల్లాలు
ఇంటిని దిద్దిన ఇల్లాలు 1977లో విడుదలైన తెలుగు చలనచిత్రం.
ఇంటింటి భాగోతం
ఇంటింటి భాగోతం 1988లో విడుదలైన తెలుగు చలనచిత్రం.
ఇంటింటి రామాయణం
డాక్టర్ జయకృష్ణకు ప్రాణమిత్రుడు మోహనరావు.
ఇంట్లో పిల్లి వీధిలో పులి
ఇంట్లో పిల్లి వీధిలో పులి 1991 లో విడుదలైన తెలుగు చిత్రం.
ఇంట్లో ఇల్లాలు వంటింట్లో ప్రియురాలు
వెంకటేష్, సౌందర్యలకు పిల్లలు కలుగరు. సౌందర్యలో ఉన్న లోపాన్ని కప్పిపెట్టి వెంకటేష్ సర్దుకు వస్తుంటాడు. ఒకమారు వెంకటేష్ నేపాల్ కు వెళ్ళినపుడు చిత్రమైన పరిస్థితులలో చిక్కుకొని మరో అమ్మాయిని పెళ్ళి చేసుకొంటాడు. ఆమెకు ఒక మగపిల్లవాడు కూడా పుడతాడు. ఆ పిల్లవాడినే వెంకటేష్ దత్తతకు ఇంటికి తెస్తాడు. 
కాని వెంకటేష్ తండ్రి కోట శ్రీనివాసరావుకు అసలు సంగతి తెలిసి ఆ నేపాలి అమ్మాయి(వినీత)ని తన వూరికి తెస్తాడు. ఆ అమ్మాయే వంట మనిషిగా వెంకటేష్, సౌందర్యల వద్ద చేరుతుంది. ఇక కథ ఇంకా అనేక మలుపులు తిరుగుతుంది...
ఇద్దరూ అసాధ్యులే
ఇద్దరూ అసాధ్యులే (Iddaru Asadhyule) 1979 లో విడుదలైన తెలుగు సినిమా. ఇందులో కృష్ణ మరియు రజనీకాంత్ పోటాపోటీగా నటించి మెప్పించారు.
ఇరుగిల్లు పొరుగిల్లు
ఇరుగిల్లు పొరుగిల్లు 1990లో విడుదలైన తెలుగు చలనచిత్రం.
గుడిపాడు
గుడిపాడు పేరుతో ఒకటి కంటే ఎక్కువ పేజీలున్నందువలన ఈ పేజీ అవసరం ఏర్పడింది. ఈ పేరుతో గల పేజీలు:గుడిపూడి కూడా చూడండి.
గోంగూర పచ్చడి
గోంగూర పచ్చడి తెలుగువారికి అత్యంత ప్రీతిపాత్రమైన పచ్చడి. కనుకనే దీనికి "ఆంధ్ర మాత" అని పేరు. 
కావలసిన పదార్ధాలు : గోంగూర, ఎండు మిర్చి, ఇంగువ, మెంతులు, వెల్లుల్లి, చింతపండు, ఉప్పు, నూనె
తయారుచేయు పద్ధతి : ముందుగా కడిగి ఆరపెట్టిన గోంగూరను నూనె వేసి బాగా వేగించి ప్రక్కన ఉంచవలెను. తరువాత అదే గిన్నెలో మెంతులు, ఆవాలు, ఎండుమిర్చి వెల్లులి, ఇన్గువ వేసి పొపు పెట్టవలెను. తరువాత ఈ పొపును రుబ్బుకొనవలెను.అందులో వేయించిన గొంగూరను, ఉప్పును వెసి మెత్తగ రుబ్బుకొనవలెను. మీ గొంగూర పచ్చడి సిద్ధం. దీనికి కొద్దిగా కొత్తిమీర చేరిస్తే అమోఘం. ఎండు మిర్చే కాకుండా పచ్చిమిర్చితో కూడా దీన్ని తయారుచేసుకోవచ్చు.
బుర్రకథ
తెలుగునాట జానపద వినోదగాన ప్రక్రియలలో ప్రబోధానికీ, ప్రచారానికీ సాధనంగా ఈ నాటికీ విస్తృతంగా ఉపయోగపడే కళారూపం బుర్ర కథ. కథకుని చేతిప్రక్రియ ఇది. ప్రదర్శన సౌలభ్యాన్ని బట్టి, వీర గాథలు, త్యాగమూర్తుల కథలు బుర్ర కథల ఇతివృత్తాలుగా బాగా పేరు కొన్నాయి.ఈ ప్రక్రియ ప్రచార సాధనంగా ఎంతగానో ఉపకరిస్తోంది. కుటంబ నియంత్రణ, రాజకీయ ప్రచారము, ప్రజలను విజ్ఙానవంతులను చేయడము వంటి కార్యక్రమాలలో ఇది బాగా వాడబడింది.జంగంకథ, పంబలకథ, జముకులకథ, పిచ్చుకుంట్ల కథ, తరువాతవచ్చింది.డాలు, కత్తితో పాడే ప్రధాన కథకుడికి పిచ్చిగుంట్ల కథలో ఇద్దరు వంతలున్నట్లే బుర్రకథలోకూడా ఉంటారు.
దీనికి మాన్యత కల్పించి పద్మశ్రీ బిరుదు సంపాదించుకున్నవారు షేక్ నాజర్. పేరునుబట్టి వీరు ఇస్లాం మతానికి చెందిన వారైనా చెప్పిన కథలలో ఎక్కువ భాగం హిందూ దేవీదేవతలకు చెందినవే. శ్రీకాకుళం పర్యటించినప్పుడు శ్రోతలు బొబ్బిలియుద్ధం కథ కోరారు. దానితో నాజర్ తానే కథారచనకూ నడుంబిగించాడు. అంతేకాదు సామ్యవాద దృక్పధం గల వీరిని 1940వ దశకంలో కమ్యూనిస్టు పార్టీ నెల జీతంమీద కథలు చెప్పించి పల్లెలలో తమ పార్టీ ప్రచారానికి ఉపయోగించుకున్నది.
నాజర్ బొబ్బిలియుద్ధం, అల్లూరి సీతారామరాజు ప్రహ్లాద, క్రీస్తు, పల్నాటి యుద్ధం బెంగాల్ కరువు వంటి వస్తు వైవిధ్యంగల కథలను చెప్పి రక్తికట్టించారు. తెనాలిలోని బాలరత్న నాటక సమాజంలో ప్రారంభమైన నాజర్ కథాకథన ప్రస్థానం నాలుగు దశాబ్దాలు అవిచ్ఛిన్నంగా సాగింది.
"వినరా భారత వీరకుమారా విజయం మనదేరా" అన్న చరణం బుర్రకథల్లో సర్వ సామాన్యం. బుర్రకథ ముగ్గురు ప్రదర్శకులతో నిర్వహించబడుతుంది. - వీరిని కథ, రాజకీయం, హాస్యం అని పిలుస్తారు.
మధ్యలో ఉండే కథకుడు పాడేదానికి చెప్పేదానికీ ఇటూ అటూ ఉన్న ఇద్దరూ "తందాన తానా" అని వంత పాడతారు. బుర్రకథలలో కథావస్తువు కొరకు అనేక వనరులు ఉన్నాయి. అత్యధికంగా ఉపయోగించబడే వనరుల జాబితా.గుంటూరు జిల్లా, తెనాలి, మారీసుపేట వాస్తవ్యులైన ప్రమీల సిస్టర్స్ 
బుర్రకథ చెప్పడంలో అందెవేసిన కళాకారులు.
శ్రీమతి చెన్ను ప్రమీల ప్రధాన కథకులు. వీరు జముకుల కథ కూడా ప్రతిభావంతంగా చెబుతారు.
కన్యక, చెల్లి చంద్రమ్మ, అల్లూరి సీతారామరాజు, బొబ్బిలి యుద్ధం, 
పల్నాటి చరిత్ర మొదలగు కథలను రసవత్తరంగా ప్రదర్శిస్తారు.
వీరు ఆకాశవాణి, దూరదర్శన్ లో అనేక ప్రదర్శనలను ఇచ్చారు.
శ్రీమతి చెన్ను ప్రమీల ప్రస్తుతం వరంగల్ జిల్లా, మామునూరు, జవహర్ నవోదయ విద్యాలయంలో 
సంగీతం అథ్యాపకులుగా పనిచేస్తున్నారు.
చతుర్ముఖుడు
చతుర్ముఖుడు అనగా నాలుగు ముఖములు కలవాడు - భారత పురాణాలలో బ్రహ్మ దేవుడు.
చతుర్యుగాలు
హిందూ సంప్రదాయముననుసరించి కొన్ని సంవత్సరములు కలిపి ఒక యుగము గా కాలమానము లెక్కింపబడుతున్నది. అలా నాలుగు యుగాలు చెప్పబడ్డాయి.
దేవతల కాల ప్రమాణము మన (మానవ) కాలప్రమాణమునకు 360 రెట్లు అధికము. అనగా మన ఒక సంవత్సరకాలము దేవతలకు ఒక దివారాత్రము (పగలు + రాత్రి) . మన 30 సంవత్సరములు దేవతలకు ఒక నెల. మన 360 సంవత్సరములు వారికి ఒక (దివ్య) సంవత్సరము. ఇట్టి 12,000 దివ్య సంవత్సరములు వారికి ఒక దివ్య యుగము (మహాయుగము) . ఇది మనకు ఒక చతుర్యుగకాలానికి సమానము. ఈ విధముగా లెక్క పెడితే మన 43,20,000 సంవత్సరములు ఒక మహాయుగము అగునుమొత్తము 12,000 దివ్య సంవత్సరములు = 43,20,000 మానవ సంవత్సరములు - ఒక దివ్య యుగము (చతుర్యుగము, మహాయుగము)
ఇలాంటి వేయి దివ్య యుగములు బ్రహ్మదేవునకు ఒక పగలు. బ్రహ్మ పగలును కల్పము (సర్గము) అంటారు. మరొక వేయి దివ్య యుగములు బ్రహ్మదేవునకు ఒక రాత్రి.ఈ రాత్రిని ప్రళయము అంటారు. అటువంటి 360 దివారాత్రములు బ్రహ్మకు ఒక సంవత్సరము. అటువంటి 100 సంవత్సరములు బ్రహ్మ ఆయుఃకాలము.
కృతయుగంలో ధర్మం నాలుగు పాదాలపై నడుస్తుందనీ, త్రేతాయుగంలో మూడు పాదాలపైన, ద్వాపర యుగంలో రెండు పాదాలపైన, కలియుగంలో ఒక పాదంపైన నడుస్తుందని చెబుతారు.
00-9o0-=-
భాగవతం ఏకాదశ స్కందము నుండి : 
ఇప్పటి మన్వంతరము ఆరంభములో, అనగా స్వాయంభువు మన్వంతరములోని మొదటి మహాయుగంలోని సత్యయుగం మధ్యకాలంలో - సూర్యవంశపు రాజు కకుద్ముని కుమార్తె రేవతి అనే సుందరి. ఆయన తన జ్యోతిష్కుల మాటలు నమ్మలేక, తన కుమార్తెకు తగిన వరు గురించి అడగడానికి, తన కుమార్తెతో కలసి బ్రహ్మ వద్దకు వెళ్ళాడు. అక్కడ బ్రహ్మ దర్శనం కోసం ఆయన సుమారు 20 నిముషాలు (అప్పటి కాలమానం ప్రకారం) వేచి ఉండవలసి వచ్చింది. దర్శనం తరువాత కకుద్ముడు తన సందేహాన్ని చెప్పగా బ్రహ్మ నవ్వి, "నీవు వచ్చిన తరువాత 27 మహాయుగాలు గడచిపోయాయి. కనుక నీవు మనసులో ఉంచుకొన్న వరులెవ్వరూ ఇప్పుడు జీవించి లేరు. ప్రస్తుతం భూలోక వాసులు శ్రీకృష్ణభగవానుని అవతారంతో పునీతులౌతున్నారు. నీవు తిరిగి భూలోకానికి వెళ్ళి నీ కూతురుకు కృష్ణుని అన్న బలరామునితో వివాహం జరిపించు అని చెప్పాడు. అతడు అలాగే తెరిగి వెళ్ళి తన కుమార్తె రేవతిని బలరామునకిచ్చి పెళ్ళి చేసాడు.
సృష్టిని పాలించేది మనువులు. ఒక్కో మనువు 71 మహా యుగాలు పాలిస్తాడు. అలాంటి 14 మనువులు పాలించే కాలం బ్రహ్మకుఒక పగలు. రాత్రి కాలం కూడా అంటె అవుతుంది. ఉదయ కల్పం; క్షయ కల్పం. ఇంత వరకు ఆరు ఉదయ కల్పములు, బ్రహ్మకు జరిగాయి. ఈ ఆరు ఉదయ కల్పములను పాలించిన మనువులు 1.స్వయంబువు, 2 స్వారీచ, 3. ఉత్తమ, 4. తామన, 5, రైవత 6 చాక్షువ. ఇప్పుడు ఏడవ మనువు వైవస్వతుడు పాలిస్తున్నాడు. 71 మహా యుగములలో 28 వ మహా యుగములోని కలియుగము నడుస్తున్నది.
బ్రహ్మ:: బ్రహ్మ ఒక్కడు కాదు. బ్రహ్మ ఆయుష్షు 100 సంవత్సరాలు. ఇప్పటివరకు మానవ బ్రహ్మ, చాక్షువ బ్రహ్మ, వాచిక బ్రహ్మ, శ్రావణ బ్రహ్మ, జన్మ బ్రహ్మ, నాసిక జన్మ బ్రహ్మ అండ జన్మ బ్రహ్మ అనబడే ఆరుగురు 
బ్రహ్మలు పుట్టి గతించారు. ప్రస్తుతం విష్ణువు నాభీ కమలంలో పుట్టిన బ్రహ్మ కాలలో 50 సంవత్సరాలు గడిచి పోయాయి. 51 వ సంవత్సరంలో మొదటి దినం గడుస్తున్నది. బ్రహ్మ సవత్సరం అంటే 360 రోజులు అనగా, 3,091,76,00,00,000 సంవత్సరాలు. 100 సంఅత్సరాలు అంటే 3,09,17,376 కోట్ల సంవత్సరాలు. అలాంటి ఆరుగురి బ్రహ్మల జీవిత కాలం 18,55,04,256 కోట్ల సంవత్సరాలు గడిచి పోయాయి. 7 వ 
బ్రహ్మ కాలం 2009,62,944,00,000 సంవత్సరాలయితే అందులో 27మహా యుగాలు అనగా11,66,40,000 సంవత్సరాలు గడిచి పోయాయి. 51 వ సంవత్సరంలో 27 మహా యుగాలు గడచి పోగా ఇప్పుడు 28 వ మహా యుగంలో కృత, త్రేత, ద్వాపర యుగాలు అనగా 38,88,000 సంవత్సరాలు గడిచి పోయాయి. కనుక పంచాంగ కర్థల అంచనా ప్రకారం సృష్టి వయస్సు 200,96,29,56 కోట్ల 5 లక్షల, 33 వేల ఒక వంద సంవత్సరాలు.
కల్యాణి (1960 సినిమా)
కల్యాణి 1960 లో విడుదలైన తెలుగు డబ్బింగ్ సినిమా.
కమలమ్మ కమతం
సిరులు పండే మాగాణి, మెట్ట వందల ఎకరాలు కలిగి ఉన్న కమలమ్మ మంచి వయసులో ఉంటుంది. అయితే ఆమె వితంతువు. పాలేరు రాముడు ఆమెకు కొండంత అండగా ఉంటాడు. ఆ ఊరి మునసబు, ప్రెసిడెంటు, పూజారి కమలమ్మపైనా, ఆమె కమతంపైనా కన్నువేస్తారు. కమలమ్మ అన్నను తమవైపు తిప్పుకుంటారు. అయితే కమలమ్మ తన తెలివితేటలతో ఆ త్రిమూర్తుల ఎత్తులను చిత్తు చేస్తూ వుంటుంది. అన్నను దూరంగా పంపించివేస్తుంది. అన్న గదిని శుభ్రం చేయించడానికి వెళ్ళినప్పుడు అక్కడ కనిపించిన బూతు పుస్తకాలు ఆమెకు వికారాన్ని కలిగిస్తాయి. తనను తల్లిగా చూసుకునే రాముడి మీద ఆమె దృష్టి పడుతుంది. రాముడికి అతని అక్క కూతురితో పెళ్లి అవుతుంది. ప్రెసిడెంటు మనుషులు కుప్ప తగలపెట్టినప్పుడు శరీరం కాలిన రాముడికి కమలమ్మ సపర్యలు చేయబోయి తన తప్పును తెలుసుకుంటుంది. ప్రెసిడెంటు, మునసబు, పూజారి వూరిలో వారందరికీ కమలమ్మకు, రాముడికి సంబంధం ఉందని ప్రచారం చేసి అందరినీ కమలమ్మ ఇంటి మీదకు దాడి చేయడానికి తీసుకువస్తారు. ఇంటి గదులన్నీ తాళాలు వేసి వుంటాయి. కమలమ్మ కనిపించడు. రాముడూ కనిపించడు.
కనకతార (1937 సినిమా)
కనక్తార లేదా కనకతార (Kanakatara) ప్రసిద్ధిచెందిన నాటకము. దీని రచయిత చందాల కేశవదాసు. దీనిని సరస్వతీ టాకీస్ వారు సినిమాగా 1937లో హెచ్.వి.బాబు దర్శకత్వంలో నిర్మించారు. పసుపులేటి కన్నాంబ, దొమ్మేటి సూర్యనారాయణ, పి.సూరిబాబు నటించిన ఈ చిత్రానికి భీమవరపు నరసింహారావు సంగీతం అందించారు.దర్శకత్వం: హెచ్.వి.బాబు
కథ: చందాల కేశవదాసు (కనక్తార నాటకం)
సంగీతం: భీమవరపు నరసింహారావు
నేపథ్యగానం: పి.సూరిబాబు, కన్నాంబ
గీతరచన: చందాల కేశవదాసు, సముద్రాల రాఘవాచార్య
సంభాషణలు: సముద్రాల రాఘవాచార్య
నిర్మాణ సంస్థ: సరస్వతి టాకీస్
కనకదుర్గ పూజామహిమ (1973 సినిమా)
" ఇదే పేరుగల మరొక సినిమా కోసం కనకదుర్గ పూజామహిమ (1960 సినిమా) చూడండి"
ఇదొక డబ్బింగ్ సినిమా.
01. ఇదే దైవ మహిమ నిజం తెలుసుకొనుమా అహం విడిచి - ఘంటసాల - రచన: వడ్డాది
శ్రీ కనక మహాలక్ష్మి రికార్డింగ్ డాన్స్ ట్రూప్
కనకమహాలక్ష్మీ రికార్డింగ్ డాన్స్ ట్రూప్ సినిమా వంశీ సినిమాలలోకన్నిటికంటే సహజత్వానికి దగ్గరగా చిత్రీకరించబడినది. గోదావరి ప్రాంత భాష, యాసలను అక్కడి అలవాట్లు కట్టు బొట్టులను, పల్లెటూళ్ళ అందాలను మరింత అందంగా తెరకెక్కింఛారు. రాజోలు, నర్సాపురం, మోరి, మానేపల్లి, శివకోడు, తాటిపాక, పాసర్లపూడి ఈ గ్రామాలలో దాదాపు పూర్తి సినిమాను తెరకెక్కింఛారు.
రాజమండ్రి పట్టణంలో పాపారావు (కోట శ్రీనివాస రావు) తన మేనల్లుడు దొరబాబు (తనికెళ్ళ భరణి) తో కలసి శ్రీ కనక మహాలక్ష్మీ రికార్డింగ్ డాన్స్ ట్రూప్ నడుపుతుంటారు. అందులో సభ్యులుగా ఆకుల అనంతలక్ష్మి (వై.విజయ), గోపాలం(నరేష్), పట్టు పద్మిని (సంధ్య), మల్లికార్జునరావు, ధమ్, ఆనందమోహన్ మరికొందరు ఉంటారు. అదే ఊళ్ళో గోపాలం (నరేష్) మావయ్య హొటల్ నడుపుతుంటాడు. హొటల్ కోసం రోజూ పాలు తెచ్చేందుకుగాను గోపాలం పాడి సుందరమ్మ (నిర్మల) ఇంటికి వెళుతుంటాడు. సుందరమ్మ మనుమరాలైన సీతమాదురి గోపాలాన్ని ప్రేమిస్తూ పిరికి వాడైన అతడిని ఆటపట్టిస్తూ ఉంటుంది. తన ట్రూపులో హీరోయిన్ గర్భవతి అవడంతో మరో కొత్త హీరోయిన్ను వెతికే పని గోపాలానికి అప్పగిస్తాడు పాపారావు. ఆ విషయం సీతకు తెలుస్తుంది. గోపాలాన్ని ప్రేమించేలా చేసుకోవాలంటే తను వాళ్ళ ట్రూపులో చేరితే అతనికి దగ్గరవచ్చు అనుకొని తన బామ్మకు డాన్స్ స్కూలులో చేరుతున్నానని చెప్పి రికార్డింగ్ ట్రూపులో చేరిపోతుంది. సీత ఆశించినట్టుగా గోపాలం ఆమెను ప్రేమించడం మొదలెడతాడు. సీత గోపాలం దైర్యం గురించి వేళాకోళం చేయడంతో ఒక రాత్రి ఆమె నిద్ర పోతున్నపుడు మెళ్ళో తాళి కట్టేస్తాడు. మరో వైపు కేవలం గోపాలమే కాక దొరబాబు కూడా సీతను ప్రేమించడం మొదలెట్టీ తన మామయ్యతో చెపుతాడు సీతతో తన పెళ్ళి చేయమని. పాపారావు సుందరమ్మతో తన మేనల్లుడి పెళ్ళి విషయం మాట్లాడుతాడు. సీత మెడలో తాళి ఉండటం చూసిన సుందరమ్మ ఎవడు కట్టాడో చెప్పమని సీతను నిలదీస్తుంది. సీత తను గోపాలాన్ని ప్రేమించానని అతడినే పెళ్ళి చేసుకుంటానని చెప్పడంతో సీత మెడలో తాళిని తెంచి పడేస్తుంది సుందరమ్మ. పాపారావుకు కబురు పంపి పెళ్ళికి తను ఒప్పుకొంటున్నానని వెంటనే మూహూర్తం పెట్టమంటుంది. పాపారావు తాగి తన ఉంపుడు గత్తె అయిన అనంతలక్ష్మితో సీతకు పెళ్ళి పేరుకు మాత్రమే దొరబాబుతోనని సీతతో సంసారం సాగించేది నేనేనని చెప్తాడు. అది చాటుగా వింటాడు దొరబాబు. చివరకు ట్రూపులో అందరూ పాపారావును చీకొట్టి గోపాల్ంతో సీత పెళ్ళిచేయడంతో కథ ముగుస్తుంది.
కనకదుర్గ పూజామహిమ (1960 సినిమా)
" ఇదే పేరుగల మరొక సినిమా కోసం కనకదుర్గ పూజామహిమ (1973 సినిమా) చూడండి"
కనకదుర్గ పూజా మహిమ 1960లో బి. విఠలాచార్య నిర్మాణ దర్శకత్వంలో వచ్చిన జానపదకథా చిత్రం. ఇందులో కాంతారావు, కృష్ణకుమారి ముఖ్య పాత్రలు పోషించారు.
కాంచన (సినిమా)
"కాంచన నటి కోసం కాంచన చూడండి."
కాంచన 1952లో విడుదలైన తెలుగు సాంఘీక చిత్రం. ఇది ఏకకాలంలో తెలుగు, తమిళం మరియు మలయాళ భాషలలో నిర్మించబడింది. పక్షిరాజా పతాకంపై ఈ చిత్రాన్ని ఎస్.ఎం.శ్రీరాములు నాయుడు నిర్మించి దర్శకత్వం వహించాడు. మలయాళంలో ఈ సినిమా పేరు కాంజన ఇది డా. త్రిపురాసుందరి అనే యువ వైద్యురాలు లక్ష్మీ అనే కలం పేరుతో వ్రాసిన ప్రసిద్ధ తమిళ నవల "కాంచనయిన్ కనవు"పై ఆధారితమైనది. ఈ నవల ఆనంద వికటన్ పత్రికలో ధారావాహికంగా ప్రచురితమై పాఠకుల ఆదరణ పొందింది ఈ నవల యొక్క ప్రాచుర్యాన్ని గమనించి శ్రీరాములు నాయుడు ఈ కథను సినిమాగా తీయటానికి హక్కులు పొంది సినిమాను నిర్మించాడు.
మానాపురం జమీందారు రాజేశ్వరరావు తల్లి పార్వతీభాయి ప్రాపకంలో పెరిగి పెద్దవాడవుతాడు. తల్లి మాట పెడచెవినపెట్టి మిత్రుడైన గిరీశం సలహాతో ఒక మిల్లు కట్టడం ప్ర్రారంభిస్తాడు. రాజేశ్వర్రావు సహృదయుడు, కళాభిమాని. ఆటాపాటా అంటే సరదా. ఆ సరదాతోనే భానుమతి అనే ఆటగత్తెతో స్నేహం చేస్తాడు. భానుమతి వేశ్యకులంలో తప్పబుట్టింది. వేశ్యావృత్తితో ధనసంపాదన చేయాలన్న తన తల్లి మాటను వినక రాజేశ్వర్రావును ప్రేమిస్తుంది. మానాపురం పెద్ద జమీందారు దగ్గర పనిచేసిన రామదాసు ఆ జమీందారు ఇచ్చిన యింట్లో ఉంటూ స్వల్ప అద్దె చెల్లిస్తూ మనుమడు ప్రసాద్, మనుమరాలు కాంచనతో కాలం వెళ్లబుచ్చుతుంటాడు.
కొత్త ఉద్యోగి కొండయ్య జమీందారిణి ఆసరాతో రామదాసును యింటి అద్దె నెపంతో నానా బాధలూ పెడుతుంటాడు. ఈ విషయం రాజేశ్వరరావు తెలుసుకొని తన నౌకరు చేసిన తప్పుకి కమాపణ కోరడానికి ఒకనాడు రామదాసు ఇంటికి వెళతాడు. రామదాసు మనవరాలు కాంచనను చూసి, ఆమెను ప్రేమిస్తాడు. తల్లి ఎంతచెప్పినా వినకుండా కాంచనను పెళ్ళిచేసుకుంటాడు.
ఈ పెళ్ళి తమ ప్రేమకు లోటు పరచదని భానుమతికి నచ్చచెబుతాడు. కాంచన పేరుకు జమీందారిణి అయినా అత్తగారు, భర్త తన పేదరికాన్ని గుర్తుచేస్తూ దెప్పిపొడుస్తుంటారు. తన భర్తకు భానుమతికి ఉన్న సంబంధం ఒకనాడు తెలిసిపోతుంది. భర్త హృదయం యింకొక స్త్రీ ఆధీనమైనదని తెలుసుకుని బాధ పడుతుంది.
భానుమతి కాంచనను రాజేశ్వరరావు నుండి వేరుచేద్దామని ప్రయత్నించి విఫలమౌతుంది. రాజేశ్వరరావు గిరీశం ప్రోద్బలంలో మిల్లు పూర్తి చేయడానికి అప్పుల పాలవుతాడు. కాంచనకు కొడుకు పుడతాడు. పిల్లాడి సంరక్షణ అంతా పార్వతీభాయి చూసుకుంటూ కాంచనను దూరం పెడుతూ అవమానిస్తుంటుంది.
డాక్టర్ ప్రసాద్ తనతో పనిచేస్తున్న డాక్టర్ సీతని ప్రేమిస్తాడు. సీత రాజేశ్వరరావు బంధువు అని తెలుసుకుంటాడు. తనకి కాబోయే వదిన మానాపురం వస్తున్నదని చెల్లెలికి ఉత్తరం వ్రాస్తాడు. వదిన రాక విని కాంచన ఎంతో మురిసిపోతుంది. రాజేశ్వరరావు సీతను చూడగానే భానుమతి కాంచనల ప్రపంచాన్ని మరిచిపోయి సీతను వెంబడిస్తుంటాడు. రాజేశ్వరరావు వాలకం చూచి సీత అసహ్యించుకుంటుంది. కాంచన సీతను అనుమానిస్తుంది. ఒకనాడు కాంచనని సీత సమక్షంలో రాజేశ్వరరావు కొడతాడు. సీత మానాపురం నుండి వెళ్లిపోతుంది. సీత తిరస్కారానికి కాంచనే కారణమని రాజేశ్వరరావు ఆమెను మరింత బాధ పెడతాడు. ఈ బాధలు అడలేక కాంచన ఒక అర్ధరాత్రి తన బిడ్డతో యిల్లువదిలి వెళ్ళిపోతుంది. కాంచన, పనిమనిషి కన్నమ్మ యింట్లో ఉన్నదని తెలుసుకొని రాజేశ్వర్రావు, కాంచనని నాయింట్లో అడుగుపెట్టే యోగ్యత లేదని కుర్రాణ్ణి మాత్రం తీసుకొచ్చేస్తాడు. కాంచన దిక్కులేనిదైపోతుంది. పార్వతీబాయి కాంచన లేని లోపాన్ని తెలుసుకొని మంచాన పడుతుంది. రాజేశ్వరరావు పిల్లాణ్ణి భానుమతికి అప్పచెబుతాడు. ఎలాగైనా కాంచనను యింటికి తీసుకురమ్మని రాజేశ్వర్రావును ఒక వైపు తల్లి మరోవైపు భానుమతి పోరుపెడుతుంటారు. ఈ కష్టాలన్నిటినీ రాజేశ్వరరావు ఎలా అధిగమిస్తాడు అనేది మిగిలిన కథ.
ఇందులోని 10 పాటల్ని తోలేటి రచించారు.
కాంచన గంగ
కాంచన గంగ సినిమా యద్దనపూడి సులోచనారాణి నవల ఆధారంగా రామోజీరావు నిర్మించిన చిత్రం.
కంచికి చేరని కథ
కంచికి చేరని కథ 1979లో విడుదలైన తెలుగు చలనచిత్రం. పి.సుబ్రమణియన్ దర్శకత్వం వహించిన ఈ చిత్రంలో జి.ఆర్.మూర్తి నటించగా, కృష్ణ ప్రసాద్ సంగీతం అందించారు.
కానిస్టేబుల్ కూతురు
గోపి (జగ్గయ్య) జానకి (కృష్ణకుమారి) అన్నా చెల్లెలుగా, కానిస్టేబులు ధర్మయ్య (గుమ్మడి వెంకటేశ్వరరావు) వారి తండ్రిగా నటించిన చిత్రం 'కానిస్టేబులు కూతురు'. గోపి స్నేహితుడైన రఘు (కాంతారావు) షావుకారు వెంకట్రామయ్య (నాగయ్య) కుమారుడు. రఘు అల్లరి చిల్లరగా తిరగటం, చెడు సహవాసాలతో జీవితం పాడు చేసుకోవడం తండ్రికి నచ్చదు. గోపి ఇంటికి వచ్చిన రఘు జానకిని చూస్తాడు. ఇద్దరూ ప్రేమలో పడతారు. రఘు మంచిగా మారే ప్రయత్నం చేస్తుంటే స్నేహితులు బ్లాక్‌మెయిల్‌ చేయడం ప్రారంభిస్తారు. తన మేనకోడలు మల్లిక (రాజశ్రీ)తో కొడుకు రఘు పెళ్ళి చేయాలని తలుస్తాడు. అది కుదరక రఘు మల్లికను చేసుకుంటేనే ఆస్తి దక్కుతుందని, లేకుంటే మల్లికనే చెందుతుందని రాసేస్తాడు వెంకట్రామయ్య. రఘు హత్యానేరంలో ఇరుక్కుంటాడు.
కన్నకొడుకు (1973)
"ఇదే పేరు గల మరొక సినిమా కోసం కన్నకొడుకు (1961) చూడండి"
కన్నకొడుకులు
కన్నకొడుకులు 1973లో విడుదలైన తెలుగు చలనచిత్రం.
కన్నతల్లి (1972 సినిమా)
"ఇదే పేరుగల మరొక సినిమా కోసం కన్నతల్లి (1953 సినిమా) చూడండి"
కన్నవారి కలలు (1973)
ఇది హిందీ చిత్రము 'ఆరాధన' ఆధారంగా తీయబడినది
కన్నకొడుకు (1961)
"ఇదే పేరు గల మరొక సినిమా కోసం కన్నకొడుకు (1973) చూడండి"
కన్నతల్లి (1953 సినిమా)
"ఇదే పేరుగల మరొక సినిమా కోసం కన్నతల్లి (1972 సినిమా) చూడండి"
శాంతి (జి.వరలక్ష్మి), చలపతి (ఆర్.నాగేశ్వరరావు)ని పెళ్ళాడుతుంది. వారికి రాము (నాగేశ్వరరావు), శంకర్ (నంబియార్) ఇద్దరు పిల్లలు. కుటుంబాన్ని పోషించలేని చలపతి భార్యాబిడ్డల్ని వదిలేసి ఎక్కడికో వెళ్ళిపోతాడు. శాంత కుటుంబభారాన్ని మోస్తూ విస్తర్లు కుట్టి రాము ద్వారా అమ్మిస్తుంది. ఆ సొమ్ముతో పట్టణంలో శంకర్ ను వుంచి చదివిస్తుంది. రాము కట్నం తీసుకొని పెళ్ళి చేసుకొని ఆ డబ్బు కూడా తమ్ముడికి పంపిస్తాడు. శంకర్ చెడు అలవాట్లకు బానిస అవుతాడు. శంకర్ ను పల్లెటూరులో వుండే గౌరి ప్రేమిస్తుంది.
శాంత కొడుకును మంచి దారిలో పెట్టాలని టౌనుకు వెళ్ళేసరికి శంకర్ తన ఉంపుడుగత్తెను చంపి పారిపోతాడు. ఇది చూసిన శాంత తన కొడుకును రక్షించటానికి ఆ హత్యానేరం తనపై వేసుకొంటుంది. జైలులో ఆమె తన భర్త చలపతిని కలుసుకొని జరిగిన కథ చెబుతుంది. అక్కడకు వచ్చిన రము త్యాగబుద్ధితో హత్యానేరం తనపై వేసుకొంటానంటాడు. కానీ తల్లి వారించి శంకర్ కు గౌరికి పెళ్ళి జరిపించమని కోరుతుంది. అపరాధిగా చట్టానికి చిక్కిన కన్నతల్లి శాంతను సుదూర తీరాలకు తరలిస్తారు పోలీసులు.
కన్నవారిల్లు
కన్నవారిల్లు ప్రఖ్యాత సంగీత దర్శకుడు ఆదినారాయణరావు నిర్మించిన తెలుగు సినిమా. ఇది 1978, మే 20వ తేదీ విడుదల అయ్యింది.అయిదుగురు ఆడపిల్లల తండ్ర్రి రామారావు. అనుకూలవతి అయిన భార్య శారద. పూలబాటపి సాఫీగా సాగిపోతున్న పచ్చని సంసార నౌక వారిది. అయిదుగురు కుమార్తెలకు వారికి నచ్చిన వారితో వివాహం చేసి, తండ్రిగా తన బాధ్యత తీర్చుకుంటాడు రామారావు. అయితే జీవనయాత్రలో సహజమైన ఒడిదుడుకులు రామారావు ఎదుర్కొనక తప్పలేదు. సాఫీగా సాగిపోతున్న అతని సంసారం ఇబ్బందుల పాలవుతుంది. కుమార్తెల వివాహం కోసం కొట్టు తాకట్టు పెట్టి తెచ్చిన అప్పు తీర్చలేక పోవడంతో కొట్టు వేలం వేయబడి, ఆ కుటుంబానికి జీవనాధారం పోతుంది. పైలట్‌గా పనిచేస్తున్న పెద్ద అల్లుడు విమాన ప్రమాదానికి గురికావడంతో నిరాధార అయిన పెద్ద కుమార్తె లక్ష్మి తండ్రి పంచన చేరుతుంది. మరో కుమార్తె ఉమ భర్త రాజు దొంగనోట్ల కేసులో పోలీసులు అరెస్ట్ చేయడంతో ఉమ, కార్మికులలో అలజడిరేపిన నేరానికి భర్త శంకరం జైలు పాలుకావడంతో మరో కుమార్తె విమల, అత్తగారి చేత ఇంటి నుండి గెంటి వేయబడిన కమల, తనకు సంతానయోగం లేదని తెలిసి తన భర్తకు రెండవ వివాహం చేయడానికి మామగారు ప్రయత్నిస్తున్నారని తెలుసుకుని కుమిలిపోయిన రమ కూడా కన్నవారింటికి వస్తారు. కుమార్తెలు కళకళలాడుతూ కాపురాలు చేసుకుంటూ ఉంటే చూసి ఆనందించాలని కలలుగన్న రామారావుకు ఈ సంఘటనలతో మనస్సు వికలమౌతుంది. అయితే ఈ కష్టాలన్నీ తాత్కాలికమై మళ్లీ కుమార్తెల సంసారాలు చక్కబడతాయి.
కన్నవారి కలలు (1974)
ఇది 1974 లో విడుదలైన తెలుగు చిత్రం. రాజేష్ ఖన్నా సూపర్ హిట్ చిత్రం ఆరాధన ఆధారంగా తెలుగులో తీశారు.
కన్నెపిల్ల (సినిమా)
కన్నెపిల్ల 1966, నవంబర్ 24న లో విడుదలైన తెలుగు డబ్బింగ్ సినిమా. దీనికి మూలం "కుమరి పెన్" (குமரிப் பெண், 1966) అనే తమిళ సినిమా.
కన్నెమనసులు
ఈ చిత్రం జులై 22,1966 విడుదలైయింది.
కన్నెమనసులు ఆదుర్తి సుబ్బారావు దర్శకత్వంలో, రామ్మోహన్, కృష్ణ, సంధ్య, సుకన్య తదితరులు ప్రధాన పాత్రల్లో నటించిన 1966 నాటి తెలుగు చలనచిత్రం. సినిమాలో హీరోహీరోయిన్లుగా దాదాపు ఐదుగురు కొత్త నటులకు ఆదుర్తి సుబ్బారావు అవకాశం ఇచ్చారు. ఆ కొత్తనటుల్లో ఘట్టమనేని కృష్ణ తర్వాతి కాలంలో వందలాది చిత్రాల్లో నటించి సూపర్ స్టార్ గా నిలిచారు.
ఈ సినిమా కథను ముళ్ళపూడి రాశారు.
కాంతయ్య - కనకయ్య
కాంతయ్య - కనకయ్య 1983లో విడుదలైన తెలుగు చలనచిత్రం.
కన్యాదానం (1955)
కాంతారావు హీరోగా బి.విఠలాచార్య నిర్మించిన తొలిచిత్రం. జానపద చిత్రాలలో ఒరవడి సృష్టించిన ఈ జంట తొలిచిత్రం సాంఘికం కావటం విశేషం. ఈ చిత్రం విజయవంతం కాలేదు. ఈ చిత్రం తర్వాత కాంతారావుని కథానాయకునిగా 'జయ విజయ' అనే జానపద చిత్రాన్ని తొలిసారిగా విఠలాచార్య నిర్మించారు. అది విజయవంతమయ్యింది.
కన్యాదానం (1998)
కన్యాదానం 1998లో విడుదలైన తెలుగు చలనచిత్రం. ఇ.వి.వి.సత్యనారాయణ దర్శకత్వం వహించిన ఈ చిత్రంలో శ్రీకాంత్, రచన నటించగా, కోటి సంగీతం అందించారు.
కన్యాశుల్కం (సినిమా)
ఈ సినిమాలో ముఖ్యంగా చెప్పుకోవల్సిన విషయం నటుల నటన గురించి. ఎంతో ప్రసిద్ధి చెందిన కన్యాశుల్కం నాటకాన్ని సినిమాగా తీసి జనాన్ని మెప్పించటానికి ఎంతగానో ప్రయత్నం జరిగింది. ఈ చలన చిత్రంలో ముగ్గురి నటన బాగా చెప్పుకోతగ్గది. లుబ్దావధానులుగా, గోవిందరాజుల సుబ్బారావు, రామప్పపంతులుగా సి ఎస్.ఆర్ మరియు మధురవాణిగా సావిత్రి. ముగ్గురూ కూడి ఉన్న దృశ్యాలన్నీ కూడ నటనను అత్యున్నత స్థితికి తీసుకు వెళ్ళినవే. వీరితో పాటుగా,అగ్నిహోత్రావధానులుగా వేసిన విన్నకోట రామప్ప పంతులు కూడ నటనలో పొంకం చెడకుండా పాత్రకు న్యాయం చేశారు. నందమూరి తారక రామారావు, ప్రతినాయకుడు వంటి, నాయక పాత్రను చక్కగా పోషించాడు.
అయితే సినిమాకు ప్రేక్షకుల నుంచి పెద్దగా సానుకూల స్పందన లభించలేదు.
కన్యాశుల్కం సినిమాకు ప్రేక్షకుల నుంచి అంతగా సానుకూల స్పందన లభించలేదు.
కార్మిక విజయం
కార్మిక విజయం 1960 లో విడుదలైన తెలుగు డబ్బింగ్ సినిమా.
కర్పూర శిల్పం
కర్పూర శిల్పం 1980లో విడుదలైన తెలుగు చలనచిత్రం.
కార్తవరాయని కథ
వెల్వెట్ వాయిస్ గా ప్రసిద్ధిగాంచిన గాయకుడు ప్రతివాది భయంకర శ్రీనివాస్ (పి.బి.శ్రీనివాస్) ఆలపించిన 'ఆనంద మోహనా ఖగరాజ వాహనా' అనే పాట ఈ సినిమాలోనిదే. ఈ పాట రచన మల్లాది రామకృష్ణశాస్త్రి. ఈ పాటలో వచ్చే 'దైవరాయ', 'పాపపానుపు' వంటి పదాలు మల్లాది శైలిని తెలుపుతాయని ఒక సందర్భంలో 'పాడుతా తీయగా' అనే ఈ-టీవీ వారి కార్యక్రమంలో పి.బి.శ్రీనివాస్ అన్నారు.
కార్తీక దీపం
ఇది 1979లో విడుదలైన తెలుగు చిత్రం. శివాజీ గణేశన్ హీరోగా నటించిన తమిళ చిత్రం ఆధారంగా కొద్దిమార్పులతో డా.ప్రభాకరరెడ్డి రచనగా తెలుగులో నిర్మింపబడింది.
శోభన్ బాబు, శారద, శ్రీదేవిల చక్కని నటనతో, మంచిపాటలతో చిత్రం విజయవంతమయ్యింది. 
శోభన్ బాబు శారదల అన్యోన్యదాపత్యంలో శ్రీదేవి ఆగమనం, శారద, శ్రీదేవిల పరిచయం, స్నేహం తర్వాత ఆపార్ధం, శ్రీదేవి, శోభన్ ల ఫ్లాష్ బాక్, శ్రీదేవి మరణం మొదలైనవి చిత్రాంశాలు.
కారు దిద్దిన కాపురం
కారు దిద్దిన కాపురం 1986 సంవత్సరంలో విడుదలైన తెలుగు హాస్య చిత్రం. దీనిని డి.వి.నరసరాజు రచించి దర్శకత్వం వహించారు.
‍* ప్రియ తులసి మది తెలిసి ననుగనవే దయతలచి గానం : ఎస్.పి.బాలసుబ్రమణ్యం
కరుణామయుడు (సినిమా)
కరుణామయుడు 1978లో విడుదలైన సుప్రసిద్ధ తెలుగు సినిమా. ఇది ఏసుక్రీస్తు జీవితం మీద ఆధారపడిన కథ. క్రీస్తుగా విజయచందర్ నటించారు.
కష్టసుఖాలు
కష్టసుఖాలు 1961 లో విడుదలైన తెలుగు డబ్బింగ్ సినిమా.
కాశ్మీరు బుల్లోడు
కాశ్మీరు బుల్లోడు 1975లో విడుదలైన తెలుగు చలనచిత్రం.
కథానాయకుని కథ (1965 సినిమా)
" 1975లో వచ్చిన ఇదే పేరు గల మరొక సినిమా కోసం కథానాయకుని కథ చూడండి."
ఇది ఒక డబ్బింగ్ సినిమా.
కథానాయిక మొల్ల
"ఈ చిత్ర కథకు మూలమైన కవయిత్రి గురించి ఆతుకూరి మొల్ల వ్యాసం చూడండి."
కథానాయకుడు (1969)
"ఇదే పేరుతో 1984లో మరొక సినిమా కోసం కథా నాయకుడు చూడండి"
కథానాయకుడు కె.హేమాంబరధరరావు దర్శకత్వంలో, ఎన్టీ రామారావు, చలపతిరావు, జయలలిత, నాగభూషణం ప్రధానపాత్రల్లో నటించిన 1969 నాటి తెలుగు చలనచిత్రం. ముళ్ళపూడి వెంకటరమణ రాసిన స్వామిద్రోహి కథ అనే చిన్నకథ ఆధారంగా ఈ చిత్రకథను అభివృద్ధి చేశారు.
ముళ్ళపూడి వెంకటరమణ రాసిన రాజకీయాలపై రాసిన వ్యంగ్య కథల మాలిక రాజకీయ బేతాళ పంచవింశతిక. అందులోని ఒకానొక చిన్న కథ-స్వామి ద్రోహి కథ. కథానాయకుడు సినిమా ఆ కథను ఆధారంగా చేసుకుని అభివృద్ధి చేశారు. ముళ్ళపూడి వెంకటరమణ ఆ కథను ఆధారంగా చేసుకుని 150 పేజీల్లో సీన్ల విభజనతో సహా ట్రీట్మెంట్ రాశారు. అయితే రమణ అప్పటికే రచయితగా, నిర్మాతగా బిజీ అయిపోవడంతో సంభాషణలు భమిడిపాటి రాధాకృష్ణ రాశారు.
కథానాయకుడు సినిమా తమిళ, హిందీ భాషల్లో పునర్నిర్మితమై విజయవంతమైంది. 1969లో ప్రత్యక్ష రాజకీయాల్లో పాల్గొనాలన్న ఆలోచనతో ఉన్న ఎం.జి.రామచంద్రన్ ప్రజలు దాన్నెలా స్వీకరిస్తారోనన్న సందేహంతో ఉన్నారు. ఆ సమయంలో ప్రముఖ నిర్మాత నాగిరెడ్డిని రాజకీయ సంబంధమైన చిత్రాన్ని నిర్మించమని కోరారు. దాంతో తెలుగులో విజయవంతమైన కథానాయకుడు సినిమాను సూచించగా దాన్ని అంగీకరించి తమిళంలో "నమ్‌నాడు" పేరిట ఎం.జి.రామచంద్రన్, జయలలిత, ఎస్.వి. రంగారావు ప్రధాన పాత్రల్లో బి.నాగిరెడ్డి, చక్రపాణి నిర్మించారు. "నమ్‌నాడు" చిత్ర విజయం, మరీ ముఖ్యంగా ఎంజిఆర్, నాగిరెడ్డి మేఖలా థియేటర్లో సినిమా చూసేప్పుడు దురై(ఎం.జి.రామచంద్రన్) మున్సిపల్ ఎన్నికల్లో విజయం సాధించాకా అలిమేలు(జయలలిత) విజయగీతం ఆలపించడాన్ని ప్రజలు ఆస్వాదించడం, ఆ పాట మళ్ళీ వేయాలని గొడవపెట్టి మరీ వేయించుకుని చూడడం వంటివి, రామచంద్రన్ రాజకీయాల్లోకి రావడానికి ప్రజామోదం ఉన్నట్టు నమ్మకం కలిగించాయి. తర్వాత ఆయన తమిళనాడు శాసనసభకు అతిగొప్ప మెజారిటీతో ఎన్నికై సంచలనం సృష్టించారు. "నమ్‌నాడు"కు దర్శకత్వం వహించిన సి.పి.జంబులింగాన్నే దర్శకునిగా పెట్టుకుని ఇదే సినిమాను హిందీలో "అప్నా దేశ్" పేరిట పునర్నిర్మించారు. అప్నా దేశ్ సినిమాలో రాజేశ్ ఖన్నా, జయలలిత, ఓంప్రకాష్ ప్రధాన పాత్రలు ధరించారు.
కత్తిపట్టిన రైతు
ఎం.జి. రామచంద్రన్, పద్మిని, నంబియార్ , తంగవేలు, రాజసులోచన
దర్శకడు: ఎ.ఎస్.ఎ.స్వామి
సంగీత దర్శకడు: పామర్తి
నిర్మాణ సంస్థ : మద్రాస్ సినిలాబ్
కత్తిపోటు
కత్తిపోటు చిత్రం 1966, ఆగస్టు 31న విడుదలైయింది.ఈ చిత్రానికి దర్శకుడు వై.ఆర్.స్వామి
కవల పిల్లలు
కవల పిల్లలు తెలుగులో విడుదలైన ఒక డబ్బింగ్ సినిమా.
కయ్యాల అమ్మాయి కలవారి అబ్బాయి
కయ్యాల అమ్మాయి కలవారి అబ్బాయి 1982లో విడుదలైన తెలుగు చలనచిత్రం. సి.వి.గణేష్ దర్శకత్వం వహించిన ఈ చిత్రంలో చంద్రమోహన్, రాధిక నటించగా, కృష్ణ చక్ర సంగీతం అందించారు.
ఖడ్గవీరుడు (1962 సినిమా)
ఇది ఒక డబ్బింగ్ సినిమా
ఖైదీ బాబాయ్
ఇది 1973లోవిడుదలైన తెలుగు చిత్రం .హిందీలో విజయవంతమైన 'దుష్మన్'చిత్రం ఆధారంగా తీయబడింది.క్రైమ్ అండ్ పనిష్మెంట్ వంటి కథ. ఒక లారీడ్రైవర్ (శోభన్ బాబు) తాగి లారీ నడుపుతున్నపుడు ఆక్సిడెంట్ జరిగి ఒక వ్యక్తి ప్రాణాలు కోల్పాతాడు.ఆవ్యక్తి తాలూకూ కుటుంబం ఆధారంలేకుండాఅవుతుంది. లారీడ్రైవర్ ఆ కుటుంబాన్ని ఆదుకోవాలని కోర్టు తీర్పు ఇస్తుంది.తమకు సహాయపడతానికివచ్చిన డ్రైవర్ ని మృతుని భార్య (షావుకారు జానకి) అంగీకరించదు.ఆకుటుంబానికి డ్రైవర్ ఎలా దగ్గరయ్యాడు అనేది చిత్రకథ.వాణిశ్రీ బైస్కోపు చూపే అమ్మాయి గా, రమప్రభ శొభన్ బాబును ఇష్టపడే అమ్మాయిగా నటించారు.'ఓ రబ్బీ చెబుతాను', 'బైస్కోప్ పిల్లొచ్చింది', 'ఒట్టంటే మాటలుకాదు చిలకమ్మా' 'చూసినకొద్దీ నిన్నే' వంటి హిట్ పాటలున్నాయి.
ఖైదీ (సినిమా)
ఖైదీ 1983లో విడుదలైన ఒక తెలుగు సినిమా. తొలి చిత్రంతోనే చిత్రసీమలో పేరు శాశ్వతంచేసుకున్న కొన్ని పతాకాలున్నాయి. అడవి రాముడు తీసిన సత్యచిత్ర, వేటగాడు తీసిన రోజా మూవీస్ ఆ కోవకు చెందినవే. ఖైదీ చిత్రంతో సంయుక్త మూవీస్ అటువంటి కీర్తి సంపాదించుకుంది. చిరంజీవి, కోదండ రామిరెడ్డి కాంబినేషన్ ఈ చిత్రంతోనే మొదలయ్యింది. చిరంజీవిని అగ్రనటునిగా, కోదండరామిరెడ్డిని గురువుకి తగ్గ శిష్యునిగా, పరుచూరి బ్రదర్స్ ను ప్రముఖ రచయితలుగా నిలిపిన చిత్రం.
పొలీస్ ఆఫీసరు రంగనాధ్ కు అనుమానాస్పద పరిస్థితుల్లో చిరంజీవి (సూర్యం) ఒక అడ్డరోడ్డు (క్రాస్ రోడ్స్) వద్ద కనిపిస్తాడు. కొండపల్లి వెళ్తానని చెప్పి కోటి పల్లికి వెళుతున్న అతన్ని సోదా చేసి అతని దగ్గర ఒక కత్తిని చూసి అనుమానంతో స్టేషనుకు తీసుకెళ్తాడు. అక్కడ పోలీసులు అతనిపట్ల నిర్దయగా ఉంటారు. ఒక పోలీసు రేజరు తీసుకు వస్తుండటం చూసి గతాన్ని గుర్తుకు తెచ్చుకుని విచక్షణ కోల్పోయి పోలీసులతో తలపడి అక్కడనుండి పారిపోయి ఒక లేడీ డాక్టరు (సుమలత) ఆశ్రయంపొందుతాడు. ఆమెకు తన గతాన్ని వివరిస్తాడు. గతంలో సూర్యం ఒక చురుకైన విద్యార్థి. ఐ.ఎ.ఎస్. చదవాలని ఆశయం. తండ్రి చిన్న రైతు. విధవరాలైన ఒక అక్క (సంగీత). అదేవూరికి చెందిన వీరభద్రయ్య (రావు గోపాలరావు) కూతురు మాధవి సూర్యంపట్ల ఆకర్షితమౌతుంది. వారిరువురిని మధ్య సాన్నిహిత్యాన్ని గమనించిన మునసబు వీరభద్రయ్యకు చెబుతాడు. వీరభద్రయ్య సూర్యం తండ్రి మరణానికి కారణమౌతాడు. తండ్రి చేసిన అప్పు తీర్చటానికి పొలాన్ని వీరభద్రానికి ఇచ్చేసి,దానినే కౌలుకి సాగు చేస్తుంటాడు. అందులో పంటను వీరభద్రయ్య తీసుకు పోతాడు. తమ్ముడు అసహాయంగా ఉండటానికి తానే కారణమనుకుని సంగీత,మునసబును పెళ్ళి చేసుకుని,అతని చేతిలో మోసపోయి ఆత్మహత్య చేసుకుంటుంది.ఆసంఘటన హత్యగా చిత్రీకరించి,నేరాన్ని సూర్యంపై మోపుతారు.వారిపై పగ సాధిస్తానికి సూర్యం ప్రయత్నిస్తున్నాడు. రంగనాథ్ మేనకోడలి (సంయుక్త) సాయంతో సుమలత ఇంటినుండి పోలీసులదాడిని తప్పించుకున్న సూర్యం అడవి చేరుతాడు. తరువాత సుమలత హత్య, దానిని సూర్యంపై మోపడం, మాధవి సూర్యాన్ని కలవడం, సూర్యం వరసగా ప్రత్యర్ధులపై పగ తీర్చుకోవడం మిగతాకథ.
1982లో సిల్వెస్టరు స్టాలోన్ చిత్రం "ఫస్ట్ బ్లడ్" విడుదలయ్యింది. చిత్రం ప్రారంభంలో రాంబో (స్టాలోన్) చిన్న పట్నం పొలిమేరల్లో బ్రిడ్జ్ పై వస్తుంటాడు. అతన్ని చూసిన పట్టణ షరీఫ్ వివరాలడుగుతాడు. తర్వాత వెనక్కి వచ్చి అతన్ని సోదా చేసి కత్తిని కనుగొంటాడు. అది ఎందుకుఅని అడిగితే రాంబో వేట కోసం అని చెబుతాడు. షరీఫ్ అతనిని పోలీసు స్టేషనుకు తీసుకెళతాడు. అక్కడ పోలీసులు అతనితో అమానుషంగా వ్యవహరిస్తారు. రేజరుతో అతన్ని సమీపిస్తున్న పోలీసుని చూసి గతంలో వియత్నాం యుద్ధంలో సంఘటనల్ని గుర్తుచేసుకుని తిరగబడతాడు. అతను గతంలో వియత్నాం యుద్ధంలో పాల్గొన్న సైనికుడు. అది పూర్తయిన తరువాత అతనికి సరైన గుర్తింపు లభించలేదు. స్నేహితుడు గురించి విచారించగా చనిపోయాడని విధవ ఐన అతని భార్యద్వారా తెలుసుకున్నాడు. ఈ చిత్రభాగాలు ఖైదీ చిత్రంలో కొద్దిమార్పులతో కనిపిస్తాయి. మిగతా చిత్రంలో కూడా కథానాయకుని ఆహార్యం, రెండవభాగంలో అడవిలో సంఘటనలు ఫస్ట్ బ్లడ్ ను పోలిఉంటాయి.
ఖైదీ చిత్ర అపూర్వవిజయం ఈ చిత్రాన్ని మిగతాభాషల్లో నిర్మాణానికి కారణమయ్యింది. కన్నడంలో విష్ణువర్ధన్ హీరో గానూ, హిందీలో జీతెంద్ర హీరో గానూ నిర్మించబడింది. హిందీలో ఈ చిత్రాన్ని పద్మాలయా సంస్థ నిర్మించింది. మూడు భాషల్లోనూ కథానాయికగా మాధవి నటించడం విశేషం.
ఖైదీ నెం. 786
చిరంజీవి నటించిన సినిమాల జాబితా
కిలాడి సింగన్న
కిలాడి సింగన్న 1970లో విడుదలైన తెలుగు చలనచిత్రం. ఈ చిత్రానికి ఐ.ఎన్.మూర్తి దర్శకత్వం వహించారు.
కిల్లర్
కిల్లర్ 1991 లో ఫాజిల్ దర్శకత్వంలో వచ్చిన సినిమా. నాగార్జున, నగ్మా, శారద ఇందులో ప్రధాన పాత్రలు పోషించారు. జగపతి ఆర్ట్ పిక్చర్స్ పతాకంపై వి. బి. రాజేంద్రప్రసాద్ ఈ చిత్రాన్ని నిర్మించాడు. ఇళయరాజా సంగీత దర్శకత్వం వహించాడు.
కథానాయకుడు ఈశ్వర్ ఒక కాంట్రాక్టు కిల్లర్. భూపతి అనే వ్యక్తి తన కొడుకు బెనర్జీ ద్వారా ఈశ్వర్ ని పిలిపించి పదిహేను రోజుల్లోగా మాళవిక ఒక మహిళ, చిన్న పాపను చంపేలా ఐదు లక్షలకు కాంట్రాక్టు కుదుర్చుకుంటాడు. కానీ అతని మొదటి ప్రయత్నమే బెడిసి కొడుతుంది. దాంతో భూపతి అతను ఎంచుకున్న పని ఎంత కష్టమైనదో వివరించి కావాలంటే అడ్వాన్సు తిరిగిచ్చేసి తన ప్రయత్నం విరమించుకోమంటాడు. కానీ ఈశ్వర్ ఆ పని ఇంకా చాలెంజిగా తీసుకుంటాడు.ఇందులో పాటలన్నీ వేటూరి సుందర్రామ్మూర్తి రాశాడు. ఇళయరాజా సంగీతాన్నందించాడు.
కిరాయి దాదా
అక్కినేని నాగార్జున
కిరాయి కోటిగాడు
కిరాయి కోటిగాడు 1983లో విడుదలైన తెలుగు సినిమా.
కిరాయి రౌడీలు
శివుడు (ప్రభాకరరెడ్డి), బాబూరావు(రావు గోపాలరావు), చలపతి(జగ్గారావు ప్రాణస్నేహితులు. బ్యాంకులో కొల్లగొట్టబడిన నగల పెట్టె వీరికి దొరుకుతుంది. బాబూరావు చలపతిని చంపివేసి, శివుడిని చావబాది చలపతిని శివుడే చంపాడని పుకార్లు పుట్టించి నగలను కొట్టివేస్తాడు. కాలక్రమేణా బాబూరావు పెద్ద సారావ్యాపారిగా మారి లక్షలు గడిస్తాడు. చలపతి కొడుకు కోటి (మోహన్ బాబు), శివుడి కొడుకు రాజా (చిరంజీవి) పొట్టకూటి కోసం కిరాయి రౌడీలుగా మారతారు. రాజా, బాబూరావు కుమార్తె జ్యోతి (రాధిక) ఇద్దరూ ప్రేమించుకుంటారు. బాబూరావు అమ్మిన కల్తీ సారా తాగి ఎందరో అమాయకులు మరణిస్తారు. ఇది సహించలేక కోటి బాబూరావు గిడ్డంగులను దగ్ధం చేస్తాడు. అందుకు ప్రతీకారంగా బాబూరావు కోటి గుడ్డి చెల్లెల్ని బలవంతంగా రప్పించి అనుభవిస్తాడు. ఆ గుడ్డి చెల్లెలు మరణించడంతో కోటి బాబూరావుపై పగబడతాడు. ఆ పగను ఎలా సాధిస్తాడు అనేది మిగిలిన సినిమా కథ.
కిరాయిగూండా
కిరాయిగూండా 1995లో విడుదలైన తెలుగు చలనచిత్రం. ఎస్.ఎస్.రవిచంద్ర దర్శకత్వం వహించిన ఈ చిత్రానికి కె.వి.మహదేవన్ సంగీతం అందించారు.
కిరాతకుడు (సినిమా)
ఈ చిత్రంలో ఒక ఫైట్ సన్నివేశంలో చిరు ప్రమాదానికి గురి అయ్యారు. దురదృష్టవశాత్తూ రైలు బోగీ పై నుండి క్రింద పడటంతో తన ఎడమ కాలికి గాయం అయినది.
చిరంజీవి నటించిన సినిమాల జాబితా
కోడలు దిద్దిన కాపురం (1970 సినిమా)
నీ ధర్మం నీ సంఘం నీ దేశం నువు మరవద్దు
జాతిని నడిపి నీతిని నిలిపిన మహనీయులనే మరవద్దు
సత్యం కోసం సతినే అమ్మినదెవరూ ... హరిశ్చంద్రుడూ
తండ్రి మాటకై కానల కేదినదెవరూ ... శ్రీరామచంద్రుడూ
అన్న సేవకే అంకితమైనది ఎవరన్నా ... లక్ష్మన్నా
పతియె దైవమని తరించిపోయిన దెవరమ్మా ... సీతమ్మా
ఆ పుణ్యమూర్తులు చూపిన మార్గం అనుసరించుటే ధర్మం అనుసరించుటే నీ ధర్మం
నీ ధర్మం మరవద్దు 
జాతిని నడిపి నీతిని నిలిపిన మహనీయులనే మరవద్దు
చాపకూడుతో సమతను నేర్పెను నాటి పలనాటి బ్రహ్మన్నా
మేడి పండులా మెరిసే సంఘం గుట్టు విప్పెను వేమన్నా
వితంతువుల విధి వ్రాతలు మార్చి బ్రతుకులు పండించే కందుకూరి
తెలుగు భారతిని ప్రజల భాషలో తీరిచిదిద్దెను గురజాడ
ఆ సంస్కర్తల ఆశయరంగం నీవు నిలిచిన సంఘం నీవు నిలిచిన ఈ సంఘం
నీ సంఘం మరవద్దు
జాతిని నడిపి నీతిని నిలిపిన మహనీయులనే మరవద్దు
స్వతంత్ర భారత రథసారథియై సమరాన దూకె నేతాజీ
సత్యాగ్రహమే సాధనమ్ముగా స్వరాజ్యమే తెచ్చె బాపూజీ
గుండు కెదురుగా గుండె నిలిపెను ఆంధ్ర కేసరీ టంగుటూరీ
తెలుగువారికొక రాష్ట్రం కోరి ఆహుతి ఆయెను అమరజీవీ
ఆ దేశభక్తులు వెలసిన దేశం నీవు పుట్టిన భారతదేశం నీవు పుట్టిన ఈ దేశం
నీ ధర్మం నీ సంఘం నీ దేశం నువు మరవద్దు
జాతిని నడిపి నీతిని నిలిపిన మహనీయులనే మరవద్దు
మహనీయులనే మరవద్దు
కోదండ రాముడు (సినిమా)
కోదండ రాముడు ఎస్. వి. కృష్ణారెడ్డి దర్శకత్వంలో 2000 లో వచ్చిన సినిమా. జె. డి. చక్రవర్తి, రంభ ఇందులో ప్రధాన పాత్రధారులు.
రాముడు (జె. డి. చక్రవర్తి) అరకు లోయలో ఒక టూరిస్టు గైడు. అతను నగరంలో పుట్టి పెరిగిన మౌనిక (రంభ) అనే అమ్మాయిని ప్రేమిస్తాడు. మౌనికకు ప్రేమ మీద అంతగా నమ్మకం ఉండదు. అదే అభిప్రాయంతో రాముడు కూడా తన ప్రేమగా నటిస్తున్నాడనుకుని అతన్ని తన అవసరాలకు వాడుకుంటూ ఉంటుంది. కానీ అతన్ని తనను ప్రేమించేలా చేసుకుని చివరకు అతను రాముడు తన పెద్దమ్మ (నిర్మలమ్మ) నేసిన పట్టు చీరను బహుమతిగా ఇస్తూ తన ప్రేమను వ్యక్తపరచబోతే అతన్ని ఘోరంగా అవమానిస్తుంది. దాంతో కోపగించుకున్న రాముడు ఎలాగైనా ఆమెను తన కాళ్ళదగ్గరికి వచ్చేలా చేసుకుంటానని శపథం చేస్తాడు.
అంతలో అరకులోయకు లత (లయ), మరియు అవధాని (ఎ. వి. ఎస్) లతో కూడిన ఒక సంగీత నాట్యబృందం వస్తుంది. లత కూడా రాముడిని అభిమానించి అతనికి దగ్గరవ్వాలని చూస్తుంది. మౌనిక తన తండ్రి (రంగనాథ్) ద్వారా లత భారతదేశంలోనే అతిపెద్ద వ్యాపారవేత్తల్లో ఒకరి కూతురనీ, తన తండ్రి వాళ్ళ కిందే పనిచేస్తున్నాడని తెలుస్తుంది. అప్పటి నుంచి తాను రాముని కాదన్నందుకు పశ్చాత్తాపం మొదలవుతుంది. తరువాత మౌనిక రాము దగ్గరకు వెళ్ళి తాను పొరపాటు చేశానని, తన ప్రేమను అంగీకరించమని అడుక్కుంటుంది. అందుకు తను అంగీకరించకపోవడంతో ఒక కొండ మీద నుంచి దూకి ఆత్మహత్య చేసుకోవాలని ప్రయత్నిస్తుంది. రాము వెళ్ళి ఆమెను రక్షించి తన తప్పును తెలుసుకోవాలని అలా నాటకం ఆడానని చెప్పి ఆమెను పెళ్ళి చేసుకోవడంతో కథ ముగుస్తుంది.
కోడరికం
యస్.వరలక్ష్మి, గిరిజ, వి.సూర్యకాంతం, శేషుమాంబ, తిలకం, విమల, అంగముత్తు, లక్ష్మీ, అభయం, సూర్యకళ, సత్యవతి, కళ, రామచంద్ర కాశ్యప్, రేలంగి, బి.ఆర్.పంతులు, ముక్కామల, గౌరిపతిశాస్త్రి, చలం, ప్రభలకృష్ణమూర్తి, కందికొండ సత్యనారాయణ, తాతాచారి, భట్, కంచి నరసింహం, ఇమామ్, మహేశ్వరయ్య, అయ్యంగార్, కె.రెడ్డి
దర్శకుడు : కె.యస్.రామచంద్రరావు & కె.వేంబు
బ్యానర్ : శ్రీ గజానన
కొల్లేటి కాపురం
3 సత్యమే నిత్యమూ సిద్దన్నా సర్వమూ తెలిసెను - ఎస్.కె. రవి - రచన: శ్రీశ్రీ
కొండవీటి దొంగ (1958 సినిమా)
కొండవీటి దొంగ తెలుగులో విడుదలైన ఒక డబ్బింగ్ సినిమా.
కొండవీటి సింహం
శివాజీ గణేశన్ నటించిన 'తంగపతక' తమిళ చిత్రం తెలుగు లోనికి 'బంగారు పతకం' పేరుతో డబ్ చెయబడి విజయవంత మయ్యింది. ఒక దశాబ్ద కాలం తరువాత కొద్దిమార్పులతో అదే కథ 'కొండవీటి సింహం' గా తెలుగులో వచ్చింది. ఒక సంవత్సరం తరువాత ఇంచుమించు ఇదే కథతో దిలీప్ కుమార్, అమితాబ్ ల కాంబినేషన్ తో సలీమ్ జావేద్ కథగా 'శక్తి' చిత్రం హిందీలో వచ్చింది.
ఈ చిత్రంలో అన్ని పాటలు విపరీత ప్రేక్షకాదరణ పొందాయి.
కొండవీటి వీరుడు
కొండవీటి వీరుడు, "మలయనాటి మంగై" అనే తమిళ సినిమాను డబ్బింగు చేసి విడుదల చేసిన సినిమా.
కొండవీటి రాజా
కొండవీటి రాజా కె. రాఘవేంద్రరావు దర్శకత్వంలో మెగాస్టార్ చిరంజీవి నటించిన తెలుగు చిత్రం. ఈ సినిమా 1986 జనవరి 31న విడుదలైంది. గద్వాల ప్రాంతానికి చెందిన సినీ ఫైనాన్షియర్, నిర్మాత బుర్రి వెంకట్రామిరెడ్డి నిర్మాణంలో ఈ చిత్రం వచ్చింది.
రాజా అనే వ్యక్తి రత్నగరి అనే గ్రామానికి పని కోసం వెతుక్కుంటూ వస్తాడు. ఈ గ్రామంలో ఒక పురాతనమైన కోట, జలదుర్గం లాంటి చారిత్రక ప్రదేశాలు ఉంటాయి. బస్సు దిగగానే రాజాకి ఆ ఊరి పోస్టు మాస్టరు కూతురు రాణి పరిచయమై వాళ్ళ ఇంట్లో అద్దెకు దిగుతాడు. అదే ఊళ్లో ఉన్న వెంకట్రాయుడికి పద్మ అనే కూతురు ఉంటుంది. ఈమె అతనికి మొదటి భార్య కూతురు. పద్మ సవతి తల్లి చేతిలో బాధలు పడుతూ ఉంటుంది. తండ్రి కూడా ఆమెను ఎదిరించలేకుండా ఉంటాడు.
నిర్మాత గద్వాల ప్రాంతానికి చెందిన వారైనందున సినిమాలో చాలా సన్నివేశాలు గద్వాల పరిసరప్రాంతాల్లో చిత్రీకరించారు. దాదాపు నెలరోజులకు పైగా గద్వాల కోటలో షూటింగు జరిగింది. కోట చుట్టూ ఉండిన కందకంలో, కోటలోపలి బావి దగ్గర ఫైటింగ్‌లు చిత్రీకరించారు. కోటలోపల ఆలయ సముదాయంలో "అంగాంగ వీరాంగమే " పాట చిత్రీకరణ జరిగింది. దాదాపు సినిమా చివరి ఘట్టాలన్నీ కోటలోనే చిత్రీకరించారు. గద్వాల పరిసరాల్లోని అనంతపూర్ గ్రామంలోని ప్రధాన కూడలి అయిన గాంధీ విగ్రహం వద్ద, బిసి కాలనీలోని చెట్టు కింద ఉన్న తులసి మొక్కకు పూజలు, పరిసర కాలనీల్లోని రహదారులలో పలు దృశ్యాలు చిత్రీకరించారు.చక్రవర్తి సంగీతం అందించిన ఈ చిత్రంలో పాటలన్నీ వేటూరి సుందరరామ్మూర్తి రాశాడు.
కొండవీటి దొంగ
కొండవీటి దొంగ 1990 లో ఎ. కోదండరామి రెడ్డి దర్శకత్వంలో వచ్చిన ఒక విజయవంతమైన సినిమా. ఇందులో చిరంజీవి, విజయశాంతి, రాధ ప్రధాన పాత్రలు పోషించారు.
కొండవీడు అనే గిరిజన గ్రామంలో రాజా అనే పిల్లవాడి తల్లిదండ్రులను కొంతమంది రౌడీలు తరుముతూ వస్తుంటారు. వాళ్ళు రాజా తండ్రిని చంపేసి ఆ నేరాన్ని తల్లి మీద మోపి జైలుకు పంపుతారు. రాజాని మాత్రం గూడెం నాయకుడు కాపాడతాడు. రాజా పట్నం వెళ్ళి బాగా చదువుకుని వస్తాడు. ఇంతకాలం తర్వాత కూడా అక్కడి ప్రజలు మోసానికి గురవుతూ ఉండటం గమనిస్తాడు. ఆ మోసాలకు కారణమవుతున్న శరభోజి, కాద్రా మరియు అతని బృందంపై ఎదురు తిరగాలనుకుంటాడు. కానీ తనను కాపాడిన గూడెం నాయకుడు మాత్రం కొండవీటి దొంగగా అవతారం ఎత్తమని సలహా ఇస్తాడు. అలా రాజా కొండవీటి దొంగ వేషంలో ధనవంతుల దగ్గర సొమ్ము దొంగిలించి పేదవాళ్ళకు పంచిపెడుతూ ఉంటాడు.
చిరంజీవి నటించిన సినిమాల జాబితా
కొండవీటి రౌడీ
కొండవీటి రౌడీ 1990లో విడుదలైన తెలుగు చలనచిత్రం.
కొంటెకాపురం
కొంటె కాపురం 1986 లో రేలంగి నరసింహారావు దర్శకత్వంలో వచ్చిన హాస్యభరిత చిత్రం. ఇందులో చంద్రమోహన్, అశ్విని ముఖ్యపాత్రలు పోషించారు.
కూలీ నెం 1
కూలీ నెంబర్ 1 1999 లో విడుదలైన తెలుగు చిత్రము. ఈ చిత్ర సంగీతము మంచి విజయాన్ని సాధించింది.
స్వర మాంత్రికుడు ఇళయరాజా అందించిన సంగీతము ఈ చిత్ర విజయంలో కీలక పాత్ర పోషించింది.
కోరికలే గుర్రాలైతే
కోరికలే గుర్రాలైతే సినిమా దాసరి నారాయణరావు కథ, స్క్రీన్ ప్లే, దర్శకత్వంలో వెలువడిన కుటుంబకథా చిత్రం.
జయలక్ష్మి మధ్యతరగతి కుటుంబం పిల్ల. కాలేజీలో చదువుకుంటూ వుంటుంది. పెళ్ళి అంటూ చేసుకుంటే ఏ కలెక్టరునో, లేక ఇంపాలా కార్లు, ఐదారు మేడలు, తరగని ఆస్తి వున్నవాడినో చేసుకోవాలని కలలు కంటూ వుంటుంది. ఆమె అక్క సోడాలు అమ్ముకునే వాడిని పెళ్ళి చేసుకుంటుంది. మూర్తి పానీయపు వ్యాపారంలో బాగా డబ్బు సంపాదిస్తాడు. జయలక్ష్మికి ఎలాగైనా పెళ్ళి చేయాలని మూర్తి దంపతులు అనుకుంటారు. మూర్తి స్నేహితుడు ముఖర్జీని ప్రధాన పాత్రధారిగా ఎన్నుకుని ఒక నాటకం ఆడతారు. ఆ నాటకం నిజమని నమ్మిన జయ ముఖర్జీని పెళ్ళి చేసుకుంటుంది. ముఖర్జీ చాలా సంపన్నుడని భావించిన జయ పులిని చూసి నక్క వాత పెట్టుకున్నట్టు స్టేటస్ కోసం వేలకు వేలు అప్పు చేస్తుంది. చివరకు ముఖర్జీ పేదవాడని తెలిసి విడాకులు ఇస్తుంది. కథ చివరిలో జయ, ముఖర్జీ ఇద్దరూ కలవడంతో సుఖాంతమవుతుంది.
కోరుకున్న ప్రియుడు
కోరుకున్న ప్రియుడు 1997 లో ముప్పలనేని శివ దర్శకత్వంలో వచ్చిన సినిమా. ఇందులో వడ్డే నవీన్, ప్రేమ ముఖ్యపాత్రల్లో నటించారు.
విజయ్, ప్రియాంక ఒకే కళాశాలలో చదువుతుంటారు. విజయ్ తన పని తాను చూసుకుంటూ ఇతరుల విషయాల్లో తలదూర్చని వ్యక్తిత్వం కలవాడు. విజయ్ ప్రమేయం లేకుండానే అతను కాలేజీ ఎన్నికల్లో పోటీ చేస్తున్నట్లు పోస్టర్లు వెలుస్తాయి. అవి చూసి విజయ్ మీద దాడిచేయబోతారు అతని ప్రత్యర్థి బృందం. విజయ్ వాళ్ళను అడ్డుకుని అసలు విషయం ప్రిన్సిపల్ కి తెలియజేస్తాడు. ఆయన కళాశాల ప్రశాంతంగా ఉండాలంటే విజయ్ లాంటి మంచి వ్యక్తి అధ్యక్షుడిగా పోటీ చేయాలని చెబుతాడు. విజయ్ ఎన్నికల్లో గెలుస్తాడు.
ప్రియాంక తల్లి ఆమెకు తెలియకుండా ఓ ధనవంతుడైన అబ్బాయితో పెళ్ళి నిశ్చయిస్తుంది. ఎదురు తిరిగిన ప్రియాంకతో నీవు ఎవరినో ప్రేమిస్తున్నావని నిందిస్తుంది. దాంతో ఆలోచనలో పడ్డ ప్రియాంక నిజంగానే విజయ్ ని ప్రేమిస్తుంది.ఈ సినిమాకు కోటి సంగీత దర్శకత్వం వహించాడు. ఇందులో మొత్తం ఆరు పాటలున్నాయి.
కొత్త జీవితాలు
తమిళభాషలో విజయవంతమైన "" అనే సినిమా తెలుగులో కొత్త జీవితాలుగా పునర్నిర్మించారు. తమిళ సినిమాకు దర్శకత్వం వహించిన భారతీరాజానే ఈ సినిమాకు కూడా దర్శకునిగా పనిచేశాడు. ఇది 1981, జనవరి 1న విడుదలయ్యింది. సుహాసిని ఈ చిత్రం ద్వారా తెలుగు సినిమారంగానికి పరిచయం అయ్యింది.
కొత్త అల్లుడు (సినిమా)
ఈ సినిమా కోసం ఆరుద్ర ఐదు పాటలను రచించారు.
కోతల రాయుడు
చిరంజీవి, మాధవి, గిరిబాబు, చక్రపాణి, హేమసుందర్, కె.వి.చలం, సారథి, రాంప్రసాద్, నారాయణమూర్తి, వర్మ, రామకృష్ణ, శేషగిరి, కె.విజయ, శైలజ, నిర్మల, మంజుభార్గవి, బేబి తులసి, మాస్టర్ శ్రీధర్
దర్శకుడు : కె.వాసు
సంగీత దర్శకుడు : చక్రవర్తి
నిర్మాణ సంస్థ : శ్రీ చరిత చిత్ర
నిర్మాత: తమ్మారెడ్డి భరద్వాజ
విడుదల తేదీ: 1979 సెప్టెంబర్ 15
కోటివిద్యలు కూటికొరకే (సినిమా)
కోటివిద్యలు కూటికొరకే 1974 లో విడుదలైన తెలుగు డబ్బింగ్ సినిమా.
కొత్త దంపతులు
కొత్త దంపతులు 1984లో విడుదలైన తెలుగు చలనచిత్రం. కె.వాసు దర్శకత్వం వహించిన ఈ చిత్రంలో నరేష్, పూర్ణిమ (నటి) నటించారు.